1 ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ ΣΧΟΛΗ ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ ΜΗΧΑΝΙΚΩΝ ΥΠΟΛΟΓΙΣΤΩΝ ΤΟΜΕΑΣ ΤΕΧΝΟΛΟΓΙΑΣ ΠΛΗΡΟΦΟΡΙΚΗΣ ΚΑΙ ΥΠΟΛΟΓΙΣΤΩΝ Πρότυπη Εφαρμογή Διαλειτουργικότητας Για Φορητές Συσκευές ΔΙΠΛΩΜΑΤΙΚΗ ΕΡΓΑΣΙΑ του ΚΩΝΣΤΑΝΤΙΝΟΥ Α. ΧΡΗΣΤΙΔΗ Επιβλέπων : Ιωάννης Βασιλείου Καθηγητής Ε.Μ.Π. Αθήνα, Νοέμβριος 2006\n2 Η σελίδα αυτή είναι σκόπιμα λευκή\n3 ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ ΣΧΟΛΗ ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ ΜΗΧΑΝΙΚΩΝ ΥΠΟΛΟΓΙΣΤΩΝ ΤΟΜΕΑΣ ΤΕΧΝΟΛΟΓΙΑΣ ΠΛΗΡΟΦΟΡΙΚΗΣ ΚΑΙ ΥΠΟΛΟΓΙΣΤΩΝ Πρότυπη Εφαρμογή Διαλειτουργικότητας Για Φορητές Συσκευές ΔΙΠΛΩΜΑΤΙΚΗ ΕΡΓΑΣΙΑ του ΚΩΝΣΤΑΝΤΙΝΟΥ Α. ΧΡΗΣΤΙΔΗ Επιβλέπων : Ιωάννης Βασιλείου Καθηγητής Ε.Μ.Π. Εγκρίθηκε από την τριμελή εξεταστική επιτροπή την 3 η Νοεμβρίου 2006 (Υπογραφή) (Υπογραφή) (Υπογραφή) Καθηγητής Ε.Μ.Π. Καθηγητής Ε.Μ.Π. Καθηγητής Ε.Μ.Π. Αθήνα, Νοέμβριος 2006\n4 (Υπογραφή)... ΚΩΝΣΤΑΝΤΙΝΟΣ Α. ΧΡΗΣΤΙΔΗΣ Διπλωματούχος Ηλεκτρολόγος Μηχανικός και Μηχανικός Υπολογιστών Ε.Μ.Π All rights reserved\n5 Η σελίδα αυτή είναι σκόπιμα λευκή\n6 Ευχαριστίες Θα ήθελα να ευχαριστήσω τον υποψήφιο διδάκτορα Σπύρο Αθανασίου για την υποστήριξη και την συνεργασία κατά την εκπόνηση της παρούσας διπλωματικής εργασίας. Επίσης θα ήθελα να ευχαριστήσω τους καθηγητές Ιωάννη Βασιλείου και Τιμολέων Σελλή για την ανάληψη της εποπτείας της εργασίας και τους υπευθύνους του Εργαστηρίου Βάσεων Γνώσεων και Δεδομένων για την βοήθειά τους. Τέλος θα ήθελα να ευχαριστήσω τους γονείς και τους φίλους μου για την συμπαράσταση και την κατανόησή τους.\n7 Περίληψη Σκοπός της παρούσας διπλωματικής εργασίας είναι η σχεδίαση, ανάπτυξη και υλοποίηση ενός λογισμικού εφαρμογών που να βασίζεται στην τεχνολογία των δικτυακών υπηρεσιών και να καθιστά εφικτή την ανταλλαγή πληροφοριών μεταξύ ασύρματων φορητών συσκευών και ενός κεντρικού εξυπηρετητή, Στόχος επομένως είναι ο έλεγχος της εφικτότητας και απόδοσης της επικοινωνίας μεταξύ συστημάτων που βασίζονται σε διαφορετικά λογισμικά περιβάλλοντα και πολλαπλά τηλεπικοινωνιακά μέσα για την παράδοση των υπηρεσιών προς τους χρήστες. Συγκεκριμένα, το σύστημα που αναπτύχθηκε στο πλαίσιο της διπλωματικής, υλοποιεί με εναλλακτικό τρόπο τις διαδικασίες που απαρτίζουν ένα ολοκληρωμένο σύστημα ελεγχόμενης στάθμευσης. Η προσέγγιση που προτείνεται διαφοροποιείται σημαντικά από τα σημερινά μονολιθικά και άκαμπτα συστήματα, όπου απαιτούν την πλήρη ομοιογένεια σε επίπεδο πληροφοριακών υποδομών, ενώ θέτουν σημαντικούς περιορισμούς στην επιλογή των τηλεπικοινωνιακών διαύλων. Για να πραγματοποιηθεί αυτό το έργο απαιτούνται δυο ξεχωριστά συστήματα λογισμικού, ένα για τον πελάτη (client) και ένα για τον εξυπηρετητή (server). Ο πελάτης είναι υλοποίηση μιας εφαρμογής J2ME (Java 2 Micro Edition) που έχει όσο το δυνατόν μεγαλύτερη ταχύτητα και συμβατότητα με πλήθος μοντέλων κινητών και φορητών ψηφιακών συσκευών. Ο εξυπηρετητής είναι υλοποιημένος σε πλατφόρμα.νετ και συνδέεται με μια σχεσιακή βάση δεδομένων. Η προτεινόμενη μεθοδολογία και τρόπος ολοκλήρωσης των υποσυστημάτων μπορεί να γίνει οδηγός για αντίστοιχα συστήματα στα οποία στόχος είναι η κάλυψη των αναγκών των χρηστών με πλήρη διαλειτουργικότητα, επεκτασιμότητα και ευελιξία, ανεξάρτητα των χαρακτηριστικών της συσκευής των χρηστών (μέγεθος, πόροι, αυτονομία) και του μέσου που επιλέγεται για την επικοινωνία με το κεντρικό σύστημα. Λέξεις Κλειδιά: <<δικτυακές υπηρεσίες, διαλειτουργικότητα, υπολογιστής τσέπης, XML,.NET, JAVA, midlet, ελεγχόμενη στάθμευση>>\n8 Η σελίδα αυτή είναι σκόπιμα λευκή iii\n9 Abstract The scope of this thesis is the design, development and implementation of a software system based on web services technology, enabling the exchange of information between wireless portable devices and a central server, while also examining the feasibility and performance of the communication between systems based on different software environments and using multiple telecommunication links for the delivery of services. Specifically, the system developed during this thesis is an alternative implementation of the procedures involved in a full managed parking system. The approach proposed is essentially differentiated from today s monolithic and rigid systems, which require strict coherence in informational infrastructures and substantially constrain the choice of communication links. For the actualization of this project two different software systems are required; a client and a server. The client software is an application developed in J2ME (Java 2 Micro Edition) and aims to maximize speed and compatibility with the existing range of mobile phones and portable digital devices. The server is implemented on the.net framework and connected to a relational database. The proposed methodology and subsystem integration can be a guideline for similar systems attempting to cover similar user needs, while also featuring interoperability, extendibility and flexibility, independently of the user s device specifications (size, resources, battery run-time), and the medium chosen that provides connectivity to the central system. Keywords: <<web services, interoperability, Personal Digital Assistant, XML,.NET, JAVA, midlet, managed parking >>\n10 Η σελίδα αυτή είναι σκόπιμα λευκή. v\n11 Πίνακας περιεχομένων 1 Εισαγωγή Αντικείμενο της διπλωματικής Οργάνωση του τόμου Περιγραφή Θέματος Τεχνολογικά Πρότυπα Service-oriented (υπηρεσιοστραφής) αρχιτεκτονική Δικτυακές Υπηρεσίες (Web Services) XML SOAP Λειτουργία Δικτυακών Υπηρεσιών Java 2 Micro Edition Σχεσιακές Βάσεις -Γλώσσα SQL Σχεσιακές Βάσεις MS SQL Server NET Framework Windows Services ASP.NET Στόχος του Συστήματος Παρούσα κατάσταση συστημάτων στάθμευσης Γενική περιγραφή του συστήματος Ανάλυση και Σχεδίαση Έγγραφο Προσδιορισμού Απαιτήσεων από το Λογισμικό Εισαγωγή Σκοπός Εμβέλεια Ορισμοί, Ακρωνύμια, Συντομογραφίες Βιβλιογραφία...16 vi\n12 3.1.2 Απαιτήσεις Προδιαγραφές περιπτώσεων χρήσης Λειτουργικότητα Απαιτήσεις χρήσης Απαιτήσεις αξιοπιστίας Απαιτήσεις ασφάλειας Απαιτήσεις επιδόσεων Πρότυπα Εργασίες προς αυτοματοποίηση Σύνοψη Περιπτώσεις χρήσης Εισαγωγή Έναρξη και λήξη στάθμευσης για εγγεγραμμένο χρήστη Στάθμευση σταθερού χρόνου για εγγεγραμμένο χρήστη Έναρξη και λήξη στάθμευσης για μη εγγεγραμμένο χρήστη Στάθμευση σταθερού χρόνου για μη εγγεγραμμένο χρήστη Έλεγχος οχήματος, καταγραφή και εκτύπωση παράβασης Εγγραφή χρήστη Διαχείριση οχημάτων χρεώσεων από το χρήστη Έλεγχος συστήματος Παρακολούθηση στατιστικών Έγγραφο Περιγραφής Αρχιτεκτονικού Σχεδίου Εισαγωγή Σκοπός Εμβέλεια Ορισμοί, ακρωνύμια, συντομογραφίες Βιβλιογραφία Αρχιτεκτονικές Αποφάσεις Πλατφόρμα Γλώσσες σχολή προγραμματισμού Κωδική γλώσσα...42 vii\n13 3.2.3 Αρχιτεκτονικές Όψεις Περιβαλλοντική / Υπηρεσιακή Πλατφορμική Χρηστική Σύστημα Πελάτη Ελεγκτή Σύστημα Δικτυακού Τόπου Δομική Έγγραφο Περιγραφής Λεπτομερούς Σχεδίου Εισαγωγή Σκοπός Εμβέλεια Ορισμοί, ακρωνύμια, συντομογραφίες Βιβλιογραφία Σχεδιαστικές Αποφάσεις Σχεδιαστικά Μορφήματα Σχεδιαστικές Όψεις Αποσυνθετική Όψη Δεδομενική Όψη Συνεργατική Όψη Διαπροσωπιακή Όψη Υλοποίηση Πλατφόρμες και Προγραμματιστικά Εργαλεία Microsoft Visual Studio.NET NetBeans IDE Microsoft SQL Server Λεπτομέρειες Υλοποίησης Βιβλιοθήκες kxml SMSLib Υλοποίηση των υποσυστημάτων...96 viii\n14 Εξυπηρετητής Εφαρμογή Σύντομων Μηνυμάτων Πελάτης Έλεγχος Οδηγός Εγκατάστασης Εγκατάσταση του εξυπηρετητή βάσης δεδομένων Εγκατάσταση του τμήματος των δικτυακών υπηρεσιών και των δικτυακών τόπων Εγκατάσταση του διαχειριστή σύντομων μηνυμάτων Εγκατάσταση της εφαρμογής πελάτη (χρήστη/ ελεγκτή) Οδηγός Χρήσης Χρήση της ιστοσελίδας του συστήματος Στάθμευση μέσω MIDlet Εγγεγραμμένος χρήστης Μη εγγεγραμμένος χρήστης Στάθμευση μέσω σύντομων μηνυμάτων Εγγεγραμμένος χρήστης Μη εγγεγραμμένος χρήστης Επίλογος Σύνοψη και συμπεράσματα Σύνοψη Συμπεράσματα Μελλοντικές επεκτάσεις Βιβλιογραφία ix\n15 1 Εισαγωγή Τα τελευταία χρόνια, η εφαρμογή στην καθημερινότητα σύγχρονων τεχνολογιών πληροφορικής και τηλεπικοινωνιών, συναντά μεγάλες προκλήσεις και ειδικότερα στο πεδίο της εφαρμογής τους σε ασύρματες, φορητές συσκευές περιορισμένων δυνατοτήτων, οι οποίες όμως είναι εξαιρετικά δημοφιλείς μεταξύ των χρηστών. Συγκεκριμένα, οι ασύρματες φορητές συσκευές αντιμετωπίζουν μεγάλες δυσκολίες που αφορούν όχι τόσο την πολυπλοκότητα των προβλημάτων που καλούνται να λύσουν, αλλά την αδυναμία διαλειτουργικότητας και τη δυσκολία επέκτασης και συντήρησης του λογισμικού εφαρμογών που έχει αναπτυχθεί για αυτές. Σημαντική βοήθεια σε αυτή την κατεύθυνση αποτελεί η χρήση δικτυακών υπηρεσιών, η υιοθέτηση γλωσσών προγραμματισμού που παρέχουν ανεξαρτησία από την υποκείμενη πληροφοριακή υποδομή, καθώς και οποιαδήποτε άλλη τεχνολογία παρέχει ένα επίπεδο αφαίρεσης από τα ειδικά στοιχεία της υλοποίησης εφαρμογών σε συσκευές διαφορετικών κατασκευαστών. 1.1 Αντικείμενο της διπλωματικής Αντικείμενο της παρούσας διπλωματικής είναι η σχεδίαση και ανάπτυξη ενός συστήματος ελεγχόμενης στάθμευσης για τους δήμους της χώρας που θα χρησιμοποιεί τις δικτυακές υπηρεσίες και θα επιτρέπει την επικοινωνία μεταξύ ασύρματων φορητών συσκευών και ενός κεντρικού εξυπηρετητή. Στα βασικά χαρακτηριστικά του προτεινόμενου συστήματος, συγκαταλέγονται τα ακόλουθα: 1\n16 Αγορά χρόνου στάθμευσης μέσω απλών κινητών τηλεφώνων. Ο χρήστης θα μπορεί χρησιμοποιώντας απλά και κατανοητά βήματα για να δεσμεύσει χρόνο στάθμευσης στην περιοχή ή και στη θέση που επιθυμεί. Θα υπάρχει μια πληθώρα διαφορετικών μεθόδων πληρωμής οι οποίες θα καλύπτουν πλήρως τις ετερόκλητες απαιτήσεις των διαφόρων χρηστών. Ακόμη θα δίνεται δυνατότητα για πλήρη έλεγχο στο λογαριασμό του, των οχημάτων που σταθμεύει, των χρεώσεων που υφίσταται καθώς και των πιθανών προστίμων. Με τον τρόπο αυτό εξασφαλίζεται η διαφάνεια των χρεώσεων και τελικά η εμπιστοσύνη των χρηστών στο σύστημα. Ολοκλήρωση των ελέγχων από την Δημοτική Αστυνομία. Η αρχή επίβλεψης του συγκεκριμένου συστήματος, θα έχει τη δυνατότητα να ελέγχει εύκολα και γρήγορα τα σταθμευμένα οχήματα. Ακόμη, θα δίνεται η δυνατότητα όχι μόνο για εύκολη συντήρηση του συστήματος, αλλά και για εμφάνιση παρατηρήσεων και εξαγωγή συμπερασμάτων που θα μπορούσαν να βελτιώσουν τις παραμέτρους του συστήματος. Χαμηλό κόστος κτήσης και λειτουργίας. Στα θετικά του συστήματος περιλαμβάνεται το χαμηλό κόστος κτήσης και λειτουργίας και η άμεση εισροή εσόδων στον ιδιοκτήτη του συστήματος. Το σύστημα θα παρέχει ευελιξία στους τρόπους χρήσης που θα υποστηρίζει, καθώς και σε πιθανές επεκτάσεις ή τροποποιήσεις τους. Ευκολία στη χρήση και την εκμάθηση από όλους τους χρήστες του. Για το λόγο αυτό δίνεται ιδιαίτερη έμφαση στην ομοιογένεια, την εικαστική επιμέλεια και την αποδοτικότητα της διεπαφής των χρηστών, ώστε να μπορούν να ολοκληρώσουν τις συχνότερες συναλλαγές τους με το μικρότερο δυνατό πλήθος βημάτων. Το σύστημα θα πρέπει να είναι σε θέση να καλύπτει την ανάγκη των αστικών κέντρων της χώρας για ένα ολοκληρωμένο, φτηνό και άρτιο τεχνολογικά, σύστημα ελεγχόμενης στάθμευσης. 1.2 Οργάνωση του τόμου Στο πρώτο κεφάλαιο γίνεται μια εισαγωγή και περιγράφεται το αντικείμενο της διπλωματικής καθώς και η οργάνωση του τόμου. Στο δεύτερο κεφάλαιο γίνεται ιδιαίτερη μνεία στις τεχνολογίες οι οποίες χρησιμοποιούνται στη συνέχεια. Δίνεται με αυτόν τον τρόπο μια εισαγωγή στο περιβάλλον και τα δομικά συστατικά της 2\n17 διπλωματικής εργασίας. Ακόμη, γίνεται σαφής ο στόχος του συστήματος που αναπτύχθηκε και με ποιον τρόπο επιχειρήθηκε να καταλήξουμε σε αυτόν τον στόχο. Το τρίτο κεφάλαιο περιλαμβάνει τη διαδικασία σύλληψης και σχεδίασης, όπως αυτή προβλέπεται από τις σύγχρονες μεθόδους ανάπτυξης λογισμικού. Αναλύονται οι απαιτήσεις από το σύστημα και ακολουθεί μια πλήρης περιγραφή τόσο του αρχιτεκτονικού όσο και του λεπτομερούς σχεδίου. Στο τέταρτο κεφάλαιο αναλύεται η υλοποίηση του συστήματος όπως αυτή γίνεται σε διαφορετικές πλατφόρμες. Επιπροσθέτως, περιλαμβάνεται σύντομη ανάλυση των διαφόρων βιβλιοθηκών που χρησιμοποιήθηκαν. Στο πέμπτο κεφάλαιο δίνεται ένας σύντομος οδηγός εγκατάστασης του συστήματος καθώς και μια αναλυτική παρουσίαση όλων των διαδικασιών ελέγχου που εφαρμόζονται στο σύστημα. Το έκτο κεφάλαιο περιέχει μια σύνοψη της διπλωματικής εργασίας και τα συμπεράσματα που εξάχθηκαν με την ολοκλήρωση της. Επίσης προτείνονται μελλοντικές επεκτάσεις του συστήματος. Στο έβδομο κεφάλαιο περιέχεται η βιβλιογραφία που χρησιμοποιήθηκε. 3\n19 2 Περιγραφή Θέματος 2.1 Τεχνολογικά Πρότυπα Service-oriented (υπηρεσιοστραφής) αρχιτεκτονική Η υπηρεσιοστραφής αρχιτεκτονική (Service-Oriented Architecture, SOA) είναι μια σχεδιαστική προσέγγιση συστημάτων η οποία προάγει την ασύνδετη ( loose ) επικοινωνία μεταξύ δύο τμημάτων λογισμικού. Αναλυτικά εκ των δυο επικοινωνούντων τμημάτων, το ένα παράγει μια υπηρεσία ενώ το δεύτερο την καταναλώνει. Η συγκεκριμένη τεχνολογία εφαρμόζεται σε μια πληθώρα περιπτώσεων καθώς προσφέρει ανεξαρτησία από την υλοποίηση σε ένα δικτυακό περιβάλλον. Για να προωθηθεί η μέγιστη διαλειτουργικότητα μεταξύ των τμημάτων λογισμικού, έχουν αναπτυχθεί ορισμένα standards για αυτή την επικοινωνία. Παραδείγματα είναι τα RPC, DCOM, ORB και WSDL. Στα θετικά της συγκεκριμένης αρχιτεκτονικής συγκαταλέγεται η αυξημένη διαλειτουργικότητα μεταξύ εργαλείων που έχουν αναπτυχθεί σε διαφορετικές πλατφόρμες. Ακόμη, σημαντική είναι η δυνατότητα για επαναχρησιμοποίηση και αφαιρετική σχεδίαση των εμπλεκομένων μερών. Ουσιαστικά η συγκεκριμένη προσέγγιση εφαρμόζει τις πλέον σύγχρονες απαιτήσεις του λογισμικού για την υλοποίηση κατανεμημένων συστημάτων με μεταβαλλόμενες απαιτήσεις. 5\n20 . Σχήμα 1: Παράδειγμα από τη Sun Service-Oriented Architecture for Financial Services που αναπτύχθηκε από κοινού με την SeeBeyond Δικτυακές Υπηρεσίες (Web Services) Για να περιγράψουμε την τεχνολογία των δικτυακών υπηρεσιών πρέπει να προηγηθεί μια ανάλυση της γλώσσας XML καθώς και του πρωτοκόλλου SOAP XML H XML (Extensible Markup Language), είναι το πλέον χρησιμοποιούμενο πρότυπο για την δημιουργία και διαχείριση συνταγμένων εγγράφων. Μπορεί να θεωρηθεί ακόμη ως μια οικογένεια τεχνολογιών που προβλέπει την επεξεργασία και διαχείριση πληροφορίας. Τέλος, αντιπροσωπεύει μια ολόκληρη φιλοσοφία πάνω στην αντιμετώπιση των δεδομένων που δίνει μέγιστη χρησιμότητα και ευελιξία στα δεδομένα. 6\n21 Η XML είναι μια markup γλώσσα: προσφέρει τη δυνατότητα σύνταξης εγγράφων με δεδομένα ενταγμένα σε ετικέτες, δίνοντας τους έτσι κάποιο νόημα χωρίς να προβλέπει όμως την παρουσίαση της πληροφορίας στο χρήστη. Περιβάλλεται από μια σειρά από συγγενείς τεχνολογίες που όμως η χρήση τους δεν απαιτείται αλλά βοηθάει στην ολοκλήρωση ορισμένων λειτουργιών. Ένα από τα μεγαλύτερα πλεονεκτήματα της χρήσης της XML είναι η ευελιξία που παρέχει στην ενσωμάτωση πληροφοριών, ανεξάρτητα από το αντικείμενο στο οποίο αναφερόμαστε κάθε φορά. Ακόμη, το γεγονός ότι αποτελεί πρότυπο που ακολουθείται πιστά, δίνει τη δυνατότητα σε διαφορετικά λογισμικά συστήματα να μπορούν να διαβάσουν και να γράψουν σε αυτή τη κοινή γλώσσα. Τέλος η γλώσσα αυτή σε καμία περίπτωση δεν είναι διφορούμενη καθώς διασφαλίζει ότι ένα έγγραφο XML θα διαβαστεί με τον ίδιο τρόπο σε κάθε περίπτωση SOAP Το SOAP ( Simple Object Access Protocol) είναι ένα πρωτόκολλο που βασίζεται στην γλώσσα XML για την επικοινωνία μεταξύ υπολογιστών. Περιλαμβάνει τρία διακριτά μέρη : τον φάκελο (envelope) που περιγράφει το περιεχόμενο του μηνύματος και μερικές οδηγίες για τη μέθοδο επεξεργασίας αυτού. τους κανόνες για την κωδικοποίηση ιδιαίτερων τύπων δεδομένων και, τέλος τον τρόπο εφαρμογής του φακέλου και τη μεθοδολογία κλήσεων. Χρησιμοποιείται σε περιπτώσεις όπου μια εργασία λαμβάνει χώρα σε παραπάνω από ένα υπολογιστή. Στα πλεονεκτήματά του συγκαταλέγεται το ότι δεν επιβαρύνει το εύρος ζώνης της σύνδεσης και δεν απαιτεί ιδιαίτερη ισχύ για την κωδικοποίηση και την αποκωδικοποίησή του Λειτουργία Δικτυακών Υπηρεσιών Οι δικτυακές υπηρεσίες θεωρούνται από πολλούς μια από τις πλέον ριζοσπαστικές τεχνολογίες αυτή τη στιγμή στο διαδίκτυο, καθώς παρέχουν την δυνατότητα για απρόσκοπτη επικοινωνία μεταξύ διαφορετικών εφαρμογών μέσω του διαδικτύου. 7\n22 Οι δικτυακές υπηρεσίες είναι εφαρμογές που βασίζονται στη γλώσσα XML και σχετίζονται άμεσα με άλλα προγράμματα, αντικείμενα ή βάσεις δεδομένων. Ένα έγγραφο XML αποστέλλεται από το ένα πρόγραμμα στο άλλο μέσω του δικτύου και προαιρετικά λαμβάνεται μια απάντηση. Οι κανόνες των δικτυακών υπηρεσιών περιγράφουν τη σύνταξη του αρχείου, τη διαπροσωπεία αποστολής, την εισαγωγή αντικειμένων σε XML αλλά και τη διαδικασία δημοσίευσης και αναζήτησης των δικτυακών υπηρεσιών. Η τεχνολογία αυτή μπορεί να χρησιμοποιηθεί με πολλούς τρόπους. Οι δικτυακές υπηρεσίες μπορεί να χρησιμοποιούνται τόσο σε υπολογιστές όσο και σε φορητές ψηφιακές συσκευές. Μπορούν να συμμετέχουν σε συστήματα παραγγελιών, κρατήσεων, B2B integration, κ.α. Και αυτός φαίνεται να είναι ο βασικός τους ρόλους: αποτελούν το μέσο που συνδέει διαφορετικά συστήματα ανεξάρτητα από το λογισμικό που χρησιμοποιούν και ανεξάρτητα από το που βρίσκονται. H ανάπτυξη των διαδικτυακών υπηρεσιών βασίζεται σε διάφορα πρότυπα, τα κυριότερα από τα οποία είναι το SOAP (Simple Object Access Protocol), το WSDL (Web Services Description Language), το UDDI (Universal Description, Discovery and Integration), και το WSIL (Web Services Inspection Language). Η ασφάλεια είναι ένα πολύ σημαντικό τμήμα των δικτυακών υπηρεσιών, καθώς τα δεδομένα δεν πρέπει ούτε να τροποποιηθούν αλλά ούτε και να διαβαστούν από άλλους χρήστες. Στην ασφάλεια των δικτυακών υπηρεσιών έχουν προταθεί μια σειρά από standards όπως το SAML (Security Authorization Markup Language) και το XKMS (XML Key Management Specification). Φυσικά σε αυτά προστίθεται το SSL και συγκεκριμένα το HTTPS για το πρωτόκολλο HTTP Java 2 Micro Edition H Java είναι μια αντικειμενοστραφής γλώσσα προγραμματισμού, που αναπτύχθηκε από την Sun στις αρχές της δεκαετίας του Το βασικό στοιχείο που τη διαφοροποιεί από τις υπόλοιπες γλώσσες προγραμματισμού είναι ότι η εκτέλεση μιας εφαρμογής δεν απαιτεί την μετάφραση σε κώδικα μηχανής ούτε την μετάφραση κατά την εκτέλεση. Αντίθετα χρησιμοποιεί ένα διαφορετικό σύστημα, την μετάφραση σε bytecode το οποίο εκτελείται μέσω μιας εικονικής μηχανής Java (Java virtual machine). 8\n23 Τα ειδικά χαρακτηριστικά της γλώσσας της δίνουν τη δυνατότητα να μεταφέρεται, δηλαδή να μπορεί να εκτελείται σε διαφορετικές πλατφόρμες. Σημαντικό είναι επίσης ότι έχει τη δυνατότητα πέρα από τους υπολογιστές να εκτελεστεί και σε φορητές ψηφιακές συσκευές. Σήμερα η συντριπτική πλειοψηφία των κινητών τηλεφώνων που πωλούνται υποστηρίζουν εγγενώς την εκτέλεση εφαρμογών Java. H Java 2 Micro Edition είναι το περιβάλλον ανάπτυξης και εκσφαλμάτωσης για εφαρμογές που προορίζονται για καταναλωτικά ηλεκτρονικά και ενσωματωμένες συσκευές. Η ανάγκη για μια διαφορετική έκδοση της Java προέκυψε από τις τεράστιες διαφορές στις επεξεργαστικές δυνατότητες ενός κινητού τηλεφώνου και ενός υπολογιστή. Η αρχιτεκτονική της J2ME είναι σχεδιασμένη ώστε να ικανοποιεί τους παρακάτω στόχους: Να υποστηρίζει μια ποικιλία συσκευών με διαφορετικές προδιαγραφές. Αυτές οι συσκευές συχνά διαφέρουν στο περιβάλλον χρήστη, στην αποθήκευση δεδομένων, στην ικανότητα διασύνδεσης, στο μέγεθος της μνήμης και στην κατανάλωση ενέργειας. Να παρέχει μια αρχιτεκτονική που μπορεί να βελτιστοποιείται για περιορισμένους χώρους. Να επικεντρώνεται σε συσκευές που συχνά χρησιμοποιούνται από μόνο ένα άτομο. Να παρέχει δυνατότητα δικτύωσης μέσω διαφόρων μεθόδων σύνδεσης, Να παρέχει τη δυνατότητα λήψης εφαρμογών και δεδομένων μέσω του δικτύου. Να μεγιστοποιεί την ευελιξία και να παρέχει μέσα υποστήριξης εφαρμογών που υπάρχουν ή θα υλοποιηθούν στο μέλλον. Να παρέχει τη δυνατότητα συγγραφής και ανάπτυξης εφαρμογών σε όλους Σχεσιακές Βάσεις -Γλώσσα SQL Σχεσιακές Βάσεις Το σχεσιακό μοντέλο είναι σήμερα το κυρίαρχο μοντέλο δεδομένων για εφαρμογές επεξεργασίας δεδομένων. Στο σχεσιακό μοντέλο μια βάση δεδομένων αποτελείται από ένα σύνολο από πίνακες, καθένας εκ των οποίων έχει ένα μοναδικό όνομα. Κάθε πίνακας περιέχει γραμμές, όπου κάθε γραμμή απεικονίζει μια σχέση μεταξύ ενός συνόλου από τιμές. Έτσι ο πίνακας αντιστοιχίζεται σε μια μαθηματική ιδέα της σχέσης, από όπου παίρνει το όνομα του και το μοντέλο. 9\n24 Στα πλεονεκτήματα χρήσης του σχεσιακού μοντέλου περιλαμβάνεται η απλότητά του, η οποία όμως δεν περιορίζει τις δυνατότητες του. Ακόμη,και λόγω της δομής του, η δουλειά των προγραμματιστών και των διαχειριστών της βάσης γίνεται σχετικά εύκολη, αν το συγκρίνουμε με εναλλακτικά μοντέλα. Για την πρόσβαση σε σχεσιακές βάσεις δεδομένων χρησιμοποιείται κατά κόρον η γλώσσα SQL και οι διάφορες παραλλαγές της. Φυσικά υπάρχουν και άλλες εναλλακτικές γλώσσες, όπως η QBE και η Datalog. Τρία χαρακτηριστικά παραδείγματα συστημάτων βάσεων δεδομένων είναι η Oracle, η ΙΒΜ DB2, και ο Microsoft SQL Server. Σύμφωνα με τα τελευταία στατιστικά της εταιρίας Gartner 1 η Oracle κατέχει το 48,6 % της αγοράς, η IBM το 22 % ενώ η Microsoft το 15 % MS SQL Server Το σύστημα που πραγματεύεται ο παρόν τόμος, αναπτύχθηκε με τη χρήση του Microsoft SQL Server 2000 και αυτή η επιλογή έγινε λαμβάνοντας υπόψη τα ιδιαίτερα στοιχεία που παρουσιάζει το λογισμικό της Microsoft. Ο Microsoft SQL Server βασίζεται στον κώδικα της Sybase και στις τελευταίες του εκδόσεις δεν υπολείπεται σε κάτι των ανταγωνιστών. Σημαντικό είναι το γεγονός ότι προσφέρει επιπλέον λειτουργικότητες που σχετίζονται τόσο με την επικοινωνία με άλλα λογισμικά πακέτα, όσο και με την XML NET Framework Το Microsoft.NET Framework είναι ένα συστατικό τμήμα λογισμικού που μπορεί να προστεθεί στο λειτουργικό σύστημα Windows και παρέχει επιπλέον δυνατότητες. Προσφέρει μια πληθώρα έτοιμων λύσεων σε συγκεκριμένες απαιτήσεις προγραμμάτων και ελέγχει την εκτέλεση προγραμμάτων γραμμένων για αυτό. Θεωρείται από την κατασκευάστρια εταιρία ότι θα αποτελεί θεμελιώδες τμήμα κάθε νέου προγράμματος που αναπτύσσεται για το περιβάλλον των Windows\n25 Σχήμα 2: Παράδειγμα εκτέλεσης κώδικα μέσω του CLR Ένα από τα σημαντικότερα χαρακτηριστικά του είναι η δυνατότητα για εκτέλεση προγραμμάτων σε ένα ξεχωριστό περιβάλλον λογισμικού, που ονομάζεται CLR (Common Language Runtime). Το CLR παρουσιάζει κοινά σημεία με μια εικονική μηχανή, καθώς ο προγραμματιστής δεν χρειάζεται να γνωρίζει την ακριβή σύνθεση του μηχανήματος. Ακόμη προσφέρει ασφάλεια, πληθώρα γλωσσών, αυτόματη διαχείριση της μνήμης και των εξαιρέσεων λογισμικού. Έτσι, η βιβλιοθήκη κλάσεων και το κοινό περιβάλλον εκτέλεσης συναποτελούν το.net Framework. Για την ανάπτυξη εφαρμογών παρέχεται το ενοποιημένο περιβάλλον Visual Studio Windows Services Οι υπηρεσίες των Windows είναι προγράμματα που έχουν σχεδιαστεί να εκτελούνται χωρίς παρέμβαση του χρήστη. Συνήθως η λειτουργία τους ξεκινά με την εκκίνηση του λειτουργικού συστήματος. Είναι ένα εργαλείο διαθέσιμο μόνο στα λειτουργικά συστήματα Windows NT, Windows 2000, Windows XP και Windows Server Χρησιμοποιούνται συχνά για εξυπηρέτηση πελατών (server side tasks). 11\n26 ASP.NET Το όνομα ASP.NET χρησιμοποιείται για να περιγράψει μια σειρά τεχνολογιών ανάπτυξης δικτυακών εφαρμογών της Microsoft. Οι τεχνολογίες αυτές μπορούν να χρησιμοποιηθούν για την υλοποίηση ιστοτόπων, δικτυακών υπηρεσιών και άλλων δικτυακών εφαρμογών. Συνεργάζεται με την πλατφόρμα.net και έτσι δεν περιορίζεται στην χρήση γλωσσών. Μπορεί δηλαδή η ανάπτυξη εφαρμογών ASP.NET να περιλαμβάνει κώδικα σε οποιαδήποτε γλώσσα συμβατή με το.net. 2.2 Στόχος του Συστήματος Παρούσα κατάσταση συστημάτων στάθμευσης Σήμερα υπάρχουν διάφορα συστήματα ελεγχόμενης στάθμευσης, που όμως το καθένα παρουσιάζει τα δικά του πλεονεκτήματα και μειονεκτήματα. Παρκόμετρα στα οποία ο οδηγός μπορεί να αγοράσει χρόνο στάθμευσης είτε για μία θέση, είτε για περισσότερες. Ο έλεγχος των παραβατών μπορεί να γίνει και με PDAs ασύρματα. Οργανωμένοι χώροι στάθμευσης που η πληρωμή γίνεται κατά την έξοδο από το χώρο. Διόδια για περιορισμό της εισόδου οχημάτων στο κέντρο της πόλης (άρα περιορίζονται έτσι και τα προβλήματα με τις θέσεις στάθμευσης). Υπάρχουν περιπτώσεις όπου εγγεγραμμένοι χρήστες μπορούν να αγοράζουν χρόνο στάθμευσης, χρησιμοποιώντας το κινητό τους τηλέφωνο. Έχουν σχεδιαστεί και προωθούνται προς χρήση διάφορα συστήματα που απαιτούν εξειδικευμένο εξοπλισμό από τη μεριά του τελικού χρήστη, ειδικές κάρτες ή συσκευές. Τα παραπάνω συστήματα, αδυνατούν να καλύψουν πλήρως τις ανάγκες του Δήμου και του πολίτη. Και αυτό καθώς παραμένουν δύσχρηστα και δυσνόητα, τόσο για τους Δημοτικούς υπαλλήλους ελεγκτές όσο και για τον τελικό χρήστη. Ακόμη, δε δίνουν δυνατότητες διαλειτουργικότητας, δεσμεύουν τον ιδιοκτήτη σε περιορισμένες (proprietary) λύσεις χωρίς δυνατότητες επέκτασης ή τροποποίησης των σεναρίων χρήσης και με αυξημένο κόστος εφαρμογής και συντήρησης. 12\n27 2.2.2 Γενική περιγραφή του συστήματος Το σύστημα που προτείνεται περιλαμβάνει αρκετά χαρακτηριστικά κι έτσι διαφοροποιείται σε σχέση με τα υπόλοιπα συστήματα ελέγχου στάθμευσης. Πρώτα από όλα το προτεινόμενο σύστημα χρησιμοποιεί την τεχνολογία των δικτυακών υπηρεσιών (web services) η οποία δίνει τη δυνατότητα ανάπτυξης τμημάτων λογισμικού, σε διαφορετικές πλατφόρμες από τα υπόλοιπα. Για παράδειγμα, ένας διαφορετικής πλατφόρμας, διαφορετικής τεχνολογίας, διαφορετικής συσκευής πελάτης μπορεί να ενσωματωθεί εύκολα στο σύστημα, αρκεί να συμμορφώνεται στα πρότυπα που η δικτυακή υπηρεσία χρησιμοποιεί. Ακόμη, η ευελιξία στη μεταφερόμενη πληροφορία είναι εξαιρετικά αυξημένη δίνοντας τη δυνατότητα για επέκταση ή τροποποίηση των διακινούμενων πληροφοριών κατά βούληση. Επιπροσθέτως, η δομή του συστήματος είναι τέτοια που να επιτρέπει την εφαρμογή τελείως διαφορετικών σεναρίων, διατηρώντας τις αλλαγές που πρέπει να γίνουν στο ελάχιστο. Δηλαδή, αν θεωρηθεί το παρόν σύστημα κατάλληλο για περιπτώσεις διαφορετικές από τη στάθμευση στην πόλη (π.χ. σε ελεγχόμενους χώρους) τότε με ελάχιστες ή καθόλου μετατροπές μπορεί εφαρμοστεί εκεί. Έτσι, το παρόν σύστημα μπορεί να αποτελέσει ένα ευρύτερο πλέγμα υπηρεσιών για διαφορετικές περιπτώσεις στάθμευσης ανεξάρτητα από τον ιδιοκτήτη του χώρου. Το προτεινόμενο σύστημα προσφέρει ικανοποιητικές λύσεις σε μια πληθώρα προβλημάτων που εμφανίζονται στη διαδικασία της ελεγχόμενης στάθμευσης σε όλα τα επίπεδα που αυτή περιλαμβάνει, ξεκινώντας από το διαχειριστή του συστήματος και καταλήγοντας στον τελικό χρήστη. Δέσμευση θέσης. Η δέσμευση της θέσης στάθμευσης γίνεται εύκολα και γρήγορα από τον πελάτη, ο οποίος μπορεί να χρησιμοποιήσει το κινητό του τηλέφωνο (είτε την ειδική εφαρμογή που προσφέρεται, είτε την αποστολή SMS) και σε ελάχιστο χρόνο να δεσμεύσει τη θέση που έχει σταθμεύσει. Δίνεται η δυνατότητα πολλαπλών σεναρίων χρήσης χωρίς να αυξάνει στο ελάχιστο η πολυπλοκότητα του συστήματος. Δεν απαιτεί προηγούμενες υποδομές όπως παρκόμετρα ή ηλεκτρονικό εξοπλισμό, εκτός από πινακίδες σήμανσης της περιοχής. Χρέωση. Η χρέωση του πελάτη γίνεται με ευελιξία, είτε σε προπληρωμένες κάρτες είτε σε χρεωστικές και πιστωτικές κάρτες. Ακόμα, δίνεται μελλοντικά η δυνατότητα ώστε η χρέωση να γίνεται μέσω του τηλεπικοινωνιακού παρόχου. Διαχείριση λογαριασμού. O χρήστης έχει τη δυνατότητα να παρακολουθεί τις χρεώσεις που του γίνονται λόγω της στάθμευσης του. Επίσης μπορεί να παρακολουθεί και να προσαρμόζει 13\n28 τις προσωπικές του ρυθμίσεις είτε χρησιμοποιώντας κινητό τηλέφωνο, είτε μέσω του δικτυακού τόπου. Έλεγχος. Ο έλεγχος των παραβάσεων γίνεται εύκολα και σύντομα από την επιβλέπουσα αρχή. Ο ελεγκτής δεν έχει παρά να πληκτρολογήσει τον αριθμό κυκλοφορίας του οχήματος, και άμεσα μπορεί να γνωρίζει αν το όχημα είναι νόμιμα ή παράνομα σταθμευμένο. Ακολούθως μπορεί επιτόπου να τυπώνει την κλήση για παράνομη στάθμευση, η οποία φυσικά αποθηκεύεται και στο σύστημα. 14\n29 3 Ανάλυση και Σχεδίαση Στο παρόν κεφάλαιο παρουσιάζονται τα σχετικά με την ανάλυση και σχεδίαση του συστήματος ζητήματα μέσω τυποποιημένων εγγράφων όπως προβλέπονται από την τεχνολογία λογισμικού. Συγκεκριμένα τα έγγραφα αυτά είναι βασισμένα στα αντίστοιχα έγγραφα προσδιορισμού απαιτήσεων από το λογισμικό και αρχιτεκτονικής της διαδικασίας ανάπτυξης λογισμικού Rational Unified Process (R.U.P.). Στην πρώτη ενότητα περιγράφονται οι λειτουργίες του συστήματος μέσω του εγγράφου με τίτλο «Έγγραφο Προσδιορισμού Απαιτήσεων από το Λογισμικό». Στη δεύτερη και στην τρίτη ενότητα παρουσιάζεται ο βασικός και ο λεπτομερής σχεδιασμός του συστήματος αντίστοιχα, μέσω των εγγράφων «Έγγραφο Περιγραφής του Αρχιτεκτονικού Σχεδίου» και «Έγγραφο Περιγραφής του Λεπτομερούς Σχεδίου». 3.1 Έγγραφο Προσδιορισμού Απαιτήσεων από το Λογισμικό Εισαγωγή Σκοπός Σκοπός της παρούσας ενότητας είναι η παρουσίαση των απαιτήσεων για το σύστημα ελέγχου στάθμευσης. Το προτεινόμενο σύστημα θα υλοποιεί όχι μόνο τις δικτυακές υπηρεσίες που απαιτούνται για τη στάθμευση, αλλά και εφαρμογές πελάτη που εγκαθίστανται στις ασύρματες φορητές συσκευές (κινητά τηλέφωνα, pdas, κτλ) του χρήστη και του ελεγκτή. Ο χρήστης του συστήματος θα έχει επιλογές που θα αφορούν στον τρόπο και τη διάρκεια χρέωσης του. Ακόμη, ο ελεγκτής του συστήματος θα μπορεί με ευκολία να πραγματοποιεί τον έλεγχο της νομιμότητας της 15


Έφερε τα κάτω-πάνω κόντρα στην Μίντζιλαντ η Κοπεγχάγη | Goal News Cy\nΑ' ΚΑΤΗΓΟΡΙΑΑΠΟΕΛΈφερε τα κάτω-πάνω κόντρα στην Μίντζιλαντ η Κοπεγχάγη\nΈφερε τα κάτω-πάνω κόντρα στην Μίντζιλαντ η Κοπεγχάγη\nΗ Κοπεγχάγη έφτασε σε άλλη μια νίκη στο πρωτάθλημα της Δανίας και συνεχίζει να οδηγεί την κούρσα. Στο πλαίσιο της 5ης αγωνιστικής επιβλήθηκε εντός έδρας της Μίντζιλαντ με 3-1, ένα παιχνίδι που το παρακολούθησε από πλευράς ΑΠΟΕΛ ο Γιώργος Κωστή.\nΗ Κοπεγχάγη αν και βρέθηκε πίσω στο σκορ, «απάντησε» στο 65ο λεπτό με τον Γιόχανσον (φωτό), επτά λεπτά μετά προηγήθηκε με αυτογκόλ του Νταχλίν και τον επίλογο έγραψε ο Τουτού (88΄).\nO Σολμπάκεν παρέταξε την ομάδα του με τον Όλσεν κάτω από τα δοκάρια και την τετράδα στην αμυντική γραμμή αποτελούσαν (από τα δεξιά προς τα αριστερά) οι Άνκερσεν, Γιόργκενσεν, Γιόχανσον, Αουγκούστινσον. Αμυντικοί μέσοι ήταν οι Κβιστ-Ντελανέι, στα άκρα της μεσαίας γραμμής οι Κουσκ (δεξιά), Φ. Γένσεν (αριστερά) και στην επίθεση οι Πάβλοβιτς, Σανταντέρ.


Δημιουργηθηκε στις 13 Ιουνίου 2018\tΚατηγορία: ΔΙΑΔΗΜΟΤΙΚΑ - ΠΕΡΙΦΕΡΕΙΕΣ\nΤην Κυριακή 10 Ιουνίου 2018 πραγματοποιήθηκε στα Μέγαρα, Συνέδριο του Εμπορικού συλλόγου Μεγάρων με θέμα : «Επιχειρηματικότητα και Τουρισμός». Την εκδήλωση χαιρέτησε ο Αντιπεριφερειάρχης Δυτικής Αττικής, κ. Βασιλείου Ιωάννης.\n˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜ Επισυνάπτεται ο χαιρετισμός του Αντιπεριφερειάρχη Δυτικής Αττικής ˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜˜ Κυρίες και Κύριοι. Όταν αναφέρεται κανείς στη Δυτική Αττική, εξ αιτίας των περιβαλλοντικών προβλημάτων που δημιούργησε μεταπολεμικά η άναρχη βιομηχανική ανάπτυξη, δημιουργείται η εντύπωση, πως τουρισμός και Δυτική Αττική είναι ασύμβατες έννοιες. Πρόκειται περί μισής αλήθειας, γιατί, στην ίδια περιοχή υπάρχουν καταγάλανες ακρογιαλιές, πανύψηλα βουνά, εξαιρετικές κλιματολογικές συνθήκες, ιστορία και πολιτισμός που χάνονται στο βάθος των αιώνων. Συνεπώς εναπόκειται σε εμάς, έναντι κάθε είδους πεσιμισμού, να προτάξουμε την φωτεινή πλευρά της Δυτικής Αττικής και να εργαστούμε για την ανάδειξη της.\nΠιστεύω, πως δεν απέχουμε πολύ, επιτρέψτε μου την έκφραση, από το να γίνει το πρώτο ξέσπασμα τουριστικής ανάπτυξης, αφού η Ελευσίνα θα είναι το 2021 πολιτιστική πρωτεύουσα της Ευρώπης. Πρόκειται για μεγάλη ευκαιρία την οποία οφείλουμε να αξιοποιήσουμε στο έπακρο, ώστε να αλλάξει η εικόνα που υπάρχει σε πολύ κόσμο για την περιοχή μας, αλλά και για να βρουν έδαφος ανάπτυξης πρότυπες και νεοφυείς επιχειρηματικές πρωτοβουλίες, προοπτική που αφορά κυρίως τα νέα παιδιά της περιοχής μας.\nΗ Περιφέρεια Αττικής, είτε σε συνεργασία με την αυτοδιοίκηση πρώτου βαθμού είτε μόνη της εργάζεται σε αυτήν την κατεύθυνση, υλοποιώντας συγκεκριμένες παρέμβασης: Αναφέρομαι πχ, στην ολοκλήρωση του έργου της ''Αγίας Παρασκευής Μαζίου'', προϋπολογισμού 11.000.000,00 ευρώ, ή σε εργασίες που έχουν ήδη υλοποιηθεί, πχ στην μονή ''Οσίου Ιερόθεου'' συμβάλλοντας στην ανάπτυξη του θρησκευτικού και του συνεδριακού τουρισμού. Επίσης στο έργο για την υδροδότηση της Κινέττας, και σε δεύτερο χρόνο του Αλεποχωρίου, αφού και οι δυο περιοχές αποτελούν τουριστικούς προορισμούς.\nΑκόμα, στη μελέτη για τα ορειβατικά μονοπάτια, την οποία χρηματοδοτούμε με 200.000,00 ευρώ και την οποία δημοπρατούμε άμεσα, συμπεριλαμβάνονται και τα Γεράνεια Όρη μέσα σε αυτή, αφού καταφέραμε πρώτα να αποτρέψουμε να γίνουν ορυχεία βωξίτη. Επίσης, να σας ενημερώσω ότι έχει ολοκληρωθεί η μελέτη του έργου στο ''ορεινό τμήμα'' του Αλεποχωρίου, μήκους περίπου 7 km, και σήμερα είμαστε στο στάδιο ορισμού εκτιμητή για τις απαλλοτριώσεις.\nΚυρίες και Κύριοι κλείνοντας, μεταφέροντας στο Συνέδριο σας και τον χαιρετισμό της Περιφερειάρχη Αττικής κ. Ρένας Δούρου, θεωρώ πως πρωτοβουλίες σαν την σημερινή, είναι αναγκαίο να πυκνώσουν στην Δυτική Αττική. Πιστεύω πως έχουν ωριμάσει οι συνθήκες, ώστε όταν κανείς αναφέρεται στην Δυτική Αττική και στην βιώσιμη ανάπτυξη, να συνυπολογίζει πλέον, εκτός των άλλων, και το τουριστικό πρόσημο αυτής.


Κωνσταντίνου και Ελένης: Θυμάστε την «Αλέκα» που τα έφτιαξε με τον αστυνόμο; Σήμερα θα την ήθελε μέχρι και ο Κατακουζηνός! - STORIES - Youweekly\nΔείτε το πρόσωπό της! Θα τρίβετε τα μάτια σας!\nΘυμάστε την «Αλέκα» που τα έφτιαξε με τον αστυνόμο στο Κωνσταντίνου και Ελένης; Σήμερα θα την ήθελε μέχρι και ο Κατακουζηνός αφού έχει γίνει ακόμα πιο κούκλα!\nΤον ιδανικό γαμπρό τον εντοπίζουν στο πρόσωπο του αστυνομικού «Μπάμπη Μπάμπουρα» τον οποίο υποδύθηκε ο Περικλής Αλμπάνης. Και ενώ το συνοικέσιο προχωρά κανονικά ανάμεσα στους δυο, η «Αλέκα» φλερτ του «Νικόλα» ήρθε και ανέτρεψε τα πάντα.\nΔείτε πώς είναι σήμερα και η αδερφή του Κωνσταντίνου....\nΚωνσταντίνου και Ελένης: Ο Κατακουζηνός έβγαλε «μαχαίρι» στη Βλαχάκη! «Έχασα λεφτά εξαιτίας της γιατί....»\nΟ Κατακουζηνός έβγαλε «μαχαίρι» στη Βλαχάκη από το Κωνσταντίνου και Ελένης! «Έχασα λεφτά εξαιτίας της γιατί....» λέει και μας άφησε κάγκελο!\nΈχετε δει και το καταραμένο επεισόδιο με τις 2.000.000 προβολές;


Πώς η Gisele Bundchen κατάλαβε ότι ο Tom Brady είναι ο άντρας της ζωής της - Tlife.gr\n03.02.2015 | 17:56\nΠώς η Gisele Bundchen κατάλαβε ότι ο Tom Brady είναι ο άντρας της ζωής της\nΗ Gisele Bundchen και ο Tom Brady μοιάζουν να είναι το τέλειο ζευγάρι. Το supermodel και ο αθλητής ταιριάζουν απόλυτα και φαίνεται πως το είχαν καταλάβει από την πρώτη κιόλας στιγμή. Τουλάχιστον αυτό υποστηρίζει το καλλίγραμμο μοντέλο σε πρόσφατη συνέντευξή της στην βρετανική Vogue.\n“Ήξερα ότι ο Tom είναι ο ένας από την πρώτη στιγμή”, αναφέρει χαρακτηριστικά η Gisele. “Έβλεπα στα μάτια του ότι είναι ένας άντρας με αρχές που πιστεύει στα ίδια πράγματα με εμένα”, συμπληρώνει η 34χρονη καλλονή.\nΤο ζευγάρι ξεκίνησε να βγαίνει το 2006, ενώ γνωρίστηκαν σε “ραντεβού στα τυφλά” που τους είχαν κανονίσει φίλοι τους. Παντρεύτηκαν το 2009 και απέκτησαν μαζί δύο παιδιά τον Benjamin και την Vivian. Ο Tom έχει ένα ακόμη γιο, τον John στον οποίο η Gisele έχει την ίδια αδυναμία που έχει και στα δικά της παιδιά.


Culture mashup of 2018 | Mon petit Cafe de Humanite\n28 Δεκεμβρίου 2018 28 Δεκεμβρίου 2018 / Mon petit Cafe de Humanite\nΌταν τελειώνει μια χρονιά αυτό που θέλεις να κρατήσεις είναι μόνο τις όμορφες στιγμές που ξόδεψες τον ελεύθερο χρόνο σου, είτε αυτό αφορά τον κινηματογράφο, είτε μια θεατρική παράσταση, είτε ένα βιβλίο που ξεχώρισες, μικρές ταξιδιάρικες στιγμές που σήμαιναν πολλά. Τι ξεχωριστό έγινε το 2018 λοιπόν;\nΠριν ξεκινήσουμε να μιλάμε ανά θεματική, η ύπαρξη αυτού του blog (και του fan page του) είναι ένα ξεχωριστό σημείο της χρονιάς που φεύγει. Το να έχει κανείς ένα blog στο οποίο μοιράζεται σκέψεις για τον πολιτισμό έχει μια ευθύνη. Δεν θα έλεγα ότι τα κατάφερα και άριστα για 1η χρονιά, αλλά ήταν μια αποδοτική χρονιά με posts πλούσια σε περιεχόμενο και προτάσεις. Ελπίζω να σας έκαναν καλή παρέα! Εγώ πάντως πέρασα πολύ όμορφα και μέσω αυτού γνώρισα και εξίσου ωραίους ανθρώπους που ασχολούνται περισσότερο με το blogging και με κάνουν να ζηλεύω, αλλά με τη δημιουργική έννοια!\nΩραία χρονιά για ταινίες! Είδα αρκετές, αλλά και πολλές σε «επανάληψη». Και εξηγούμαι ότι η «επανάληψη» είναι για ταινίες που έχω ανάγκη να ξαναδώ και να μου κάνουν παρέα, να μου ξαναθυμήσουν όμορφες στιγμές και να με ταξιδέψουν εκ νέου.\nΟ μήνας των Όσκαρ (Γενάρης) ήταν εκπληκτικός: λάτρεψα το The Post, το Call me by your name και το Lady Bird. Εξαιρετική σκηνοθετική ματιά και στις τρεις. Υπέροχες εικόνες και θεματικές. Για εμένα άξιζαν και οι τρεις οσκαρικά, αλλά τελικά σημασία δεν έχει πόσα βραβεία πήραν, αλλά τι θέση κέρδισαν στην καρδιά μας. Δεν θα ξεχάσω ότι το Call me by your name με έκανε μέσα στο καταχείμωνο να θέλω να ταξιδέψω καλοκαίρι στη μαγική Ιταλία.\nΕίδα σε dvd το The Immortal life of Henrietta Lacks, βασισμένο σε αληθινά γεγονότα και με πρωταγωνίστρια την Όπρα Γουίνφρει, η οποία το τελευταίο διάστημα αναλαμβάνει παραγωγές παρόμοιων ταινιών. Μην σας αποτρέπει το όνομα, ίσα-ίσα είναι μια ταινία-ντοκουμέντο για το ρόλο της ηρωίδας στην παγκόσμια υγεία. Ανήκει στο είδος ταινιών που έχω ξεκινήσει το τελευταίο διάστημα σχετικά με τη ζωή και εκμετάλλευση των έγχρωμων στην Αμερική. Η σχετικά λίστα συμπληρώνεται με την Παρείσφρηση και με το ο Άνθρωπος που ταπείνωσε τον Χίτλερ. Η δεύτερη ταινία αναφέρεται στον αμερικανό αθλητή Τζέσε Όουενς, ο οποίος συμμετείχε στους Ολυμπιακούς Αγώνες του 1936 στο Βερολίνο και κατάφερε παρ’ όλες τις δυσκολίες να διαπρέψει. Βέβαια η ταινία δεν μένει μόνο σ’ αυτό το γεγονός, αλλά σε όλο το κλίμα γεγονότων που επικρατούσε εκείνη την εποχή και στις δύο χώρες.\nΠαραμένοντας στη θεματική του Β’ Παγκοσμίου Πολέμου (προφανώς έχετε καταλάβει τις ιστορικές αδυναμίες) ξεχώρισα αρχικά την Οδύνη. Η αυτοβιογραφία της Μαργκερίτ Ντιράς για τη ζωή της στο Παρίσι την περίοδο του πολέμου αποδόθηκε μοναδικά από την Μελανί Τιερί. Ήταν τόσο δυνατή η ερμηνεία της που ενώ μένονταν τόσα γύρω της, ο θεατής μαγεύονταν από το βαθιά προσεγμένο της παίξιμο. Η Ομίχλη τον Αύγουστο είναι μια εκπληκτική ταινία για ένα θέμα που μ’ έχει προβληματίσει αρκετά το τελευταίο διάστημα: ο ρόλος των γερμανών γιατρών στην περίοδο του ναζισμού. Ένα ακόμα αριστούργημα του γερμανικού κινηματογράφου που καταπιάνεται με θέματα που πονά έναν λαό, ο οποίος το τελευταίο διάστημα ανακαλύπτει την πικρή ιστορία του μέσα από τέτοια αριστουργήματα. Το Operation Finale είναι μια φοβερή παραγωγή του Netflix σχετικά με τη σύλληψη του Άντολφ Άινχμαν από τη Μοσάντ στην Αργεντινή. Ωραίες ερμηνείες και προσεγμένη παρουσίαση των γεγονότων γύρω από ένα θέμα που καίει: η σύλληψη των φυγάδων ναζί και η απόδοση δικαιοσύνης…\nΤρεις ταινίες, εντελώς διαφορετικές μεταξύ τους, αλλά με φόντο την ιστορία, που αξίζει να τις δείτε γιατί θα προβληματιστείτε, αλλά και θα γελάσετε (έχω μιλήσει για όλες σε σχετικά προηγούμενα posts): 1945– Ο θάνατος του Στάλιν–Cold War\nΤαινίες που με συγκλόνισαν: Αβέβαιος Θρίαμβος– Σιωπηλή Επανάσταση– Ακόμα κρύβομαι για να καπνίσω. Τρεις βαθιές πολιτικές ταινίες για θέματα που προβληματίζουν, αλλά εστιάζουν κυρίως στους ανθρώπους-θύματα των ιστορικών και πολιτικών επιλογών των χωρών τους.\nΟι κινηματογραφικές αίθουσες είναι αγαπημένες, ωστόσο το θέατρο έχει πάντα ξεχωριστή θέση στον ελεύθερο (και όχι μόνο) χρόνο μου. Πάνω από 20 παραστάσεις φέτος! Όμως μόνο 4 βρίσκονται ακόμα μπροστά στα μάτια μου και θα μιλώ για καιρό γι’αυτές: ο Ερωτόκριτος του Δημήτρη Μαραμή, Η Μεγάλη Χίμαιρα του Τάρλοου, Η Γρανάδα του Καλαβριανού και το Υπέρ Ελλάδος της Δημητρακοπούλου. Και επειδή σίγουρα αναρωτιέστε γιατί αναφέρω τις παραστάσεις με τους σκηνοθέτες του είναι απλό: εξαιτίας αυτών και της μοναδικής ματιάς τους απολαύσαμε παλιές και νέες ιστορίες με ηθοποιούς με εκπληκτικές ερμηνείες! Γιατί τελικά μετά από τόσα χρόνια καταλήγω, στο ότι η σκηνοθετική ματιά είναι αυτή που θα καθηλώσει-κερδίσει τον θεατή του θεάτρου.\nΜια ακόμα λογοτεχνική χρονιά φτάνει στο τέλος της. Πόσες νέες κυκλοφορίες, πόσες νέες αγορές; Δεν είμαι δυσαρεστημένη ως αναγνώστρια, αλλά φέτος διάβασα λιγότερα βιβλία από κάθε άλλη χρονιά. Ωστόσο, από τα 20 λογοτεχνικά βιβλία που διάλεξα με προσοχή, υπήρξε μόνο μία απογοήτευση (Φράουλες και Αίμα).\nΉταν μια χρονιά που συνέχισα αναγνωστικά τα έργα της αγαπημένης μου Έλενα Φερράντε και όμως δεν με απογοήτευσε καθόλου, ακόμα και αν τα έργα της (Μέρες Εγκατάλειψης και Χαμένη Κόρη) προηγούνταν της 4λογίας της Νάπολης. Ξαναδιάβασα Ίαν Μακγιούαν γιατί μου είχε λείψει πολύ & νομίζω ότι πρέπει να αναζητήσω και άλλα έργα του: Επιχείρηση Ζάχαρη & Στην ακτή. Οι έλληνες συγγραφείς ξεχώρισαν και πάλι και είμαι πολύ χαρούμενη που διάβασα 3 αριστουργήματα: ο Φοίνικας του Χρήστου Χωμενίδη, ο Κόκκινος Σταυρός της Μαρίας Γαβαλά και ο Θρύλος του Ασλάν Καπλάν του Θωμά Κοροβίνη.\nΕπανακυκλοφόρησε ένα έργο που κάθε έλληνας επιβάλλεται να έχει στη βιβλιοθήκη του και να διαβάσει είτε απνευστί είτε σταδιακά: Η Τριλογία του Νίκου Θέμελη. Τέλος, ένα βιβλίο που συνόδεψε υπέροχα το φθινόπωρό μου μετά από έναν ξεκούραστο Αύγουστο είναι η 7η Λειτουργία της Γλώσσας, που μ’ έκανε να γελάσω, να προβληματιστώ και να θέλω να ψάξω περισσότερο τον συγγραφέα-φαινόμενο.\nΣυμπερασματικά ήταν μια χρονιά που εκτός από τα παραπάνω είχε αρκετό διάβασμα εφημερίδων (ψηφιακών & μη), επισκέψεις σε μουσεία, δύο υπέροχα roadtrips, αρκετούς καφέδες και φυσικούς χυμούς, ωραίες και πάνω απ’ όλα τιμητικές συνεργασίες με ανθρώπους που εμπιστεύτηκαν τη γνώμη μου και για όλα αυτά οφείλω να είμαι ευγνώμων! Μακάρι και το 2019 να έχει εξίσου όμορφες στιγμές!\nΔεν θα θέσω εδώ στόχους ή μεγάλες αποφάσεις για την χρονιά που θα έρθει. Νομίζω ότι η λέξη κλειδί θα είναι η επιλεκτικότητα, σε κάθε τομέα! Καλή χρονιά σε όλους!2019 γλυκές ευχές!\nΥ.Γ Και λίγο πριν φύγει ο χρόνος διαβάστε και άλλες βιβλιοπροτάσεις που ξεχώρισα, αλλά δεν μπήκαν εδώ:\nΤο πιο προσωπικό…δώρο\n«Βιταμινούχες» βιβλιοπροτάσεις για τις γιορτές\nΥ.Γ νο2 Αναζητήστε 2 ξεχωριστούς λογαριασμούς στο instagram: @fazieditore & @jkroik\nΕικόνα από @mariedricot\n← Γιορτινές Βιβλιοπροτάσεις Μέρος II : «Βιταμινούχες» βιβλιοπροτάσεις για τις γιορτές\nΞεφυλλίσματα Νο3 →\n2 σκέψεις σχετικά με το “Culture mashup of 2018”\n31 Δεκεμβρίου 2018 στο 22:36\nΤι όμορφο post! Σημείωσα ορισμένες απ’ τις προτάσεις σου για βιβλία και ταινίες. Θέλω οπωσδήποτε να δω το «Σιωπηλή Επανάσταση» και το «Ακόμα κρύβομαι για να καπνίσω». Επίσης, θέλω να διαβάσω Κοροβίνη. Ίσως το 2019 να είναι η χρονιά του.\nΗ 1η χρονιά του blog σου ήταν πολύ καλή θεματολογικά. Απολάμβανα πάρα πολύ τα post σου. Συνέχισε να γράφεις όταν βρίσκεις χρόνο κι όσο σε ευχαριστεί. 🙂\n1 Ιανουαρίου 2019 στο 10:33\nΕυχαριστώ π.πολύ για τα καλά σου λόγια!Χαίρομαι πολύ!Αναζήτησε Κοροβίνη&δεν θα χάσεις:είτε ξεκινήσεις με τον Ασλάν Καπλάν,είτε με το ’55,είτε με τον Γύρο του Θανάτου,όλα είναι ένα&ένα!Αναμένω σχόλια & για τις ταινίες 😘


H Rihanna λανσάρει τη δική της κολεξιόν ! – Newlifestyle\nHome > ΔΙΑΣΗΜΟΙ > H Rihanna λανσάρει τη δική της κολεξιόν !\nΗ Rihanna λάνσαρε την πρώτη της κολεξιόν σε πολυκατάστημα του Λονδίνου εκτελώντας η ίδια χρέη μοντέλου.\nΗ 25χρονη τραγουδίστρια αποφάσισε να βαδίσει στα χνάρια της Victoria Beckham αλλά κι άλλων συναδέλφων της. Η RiRi εμφανίστηκε με μαύρο μακρύ στενό φόρεμα με τολμηρό σκίσιμο στο πόδι και άνοιγμα στην πλάτη.\n«Έμπνευσή μου ήταν η γκαρνταρόμπα μου. Σχεδίασα κάθε κομμάτι της κολεξιόν μου έτσι ώστε να μπορώ να το φορέσω εγώ η ίδια», είπε η τραγουδίστρια, καλώντας τους εκατομμύρια θαυμαστές της να εμπιστευτούν το στυλ της και να προτιμήσουν τα ρούχα της.\nWoman’s style : 20 γόβες για το καλοκαίρι που θα λατρέψετε


Not today…Το κόμμα του Αντενάουερ και του Κολ αντιστάθηκε στα άκρα (και τις ακρότητες που τα συνοδεύουν) – Υστερόγραφα\nΗ ηθική διάσταση της μνήμης. Αυτή που υπαγορεύει τις γενιές που έρχονται, να μην υποκύπτουν στη ντροπιαστική λήθη για τις αρχές και τις αξίες που κληρονόμησαν να υπερασπίζονται. Να μην κινούνται στο κενό. Να κινητροδοτούν τη συνέχεια.\nΌταν η σχετική συζήτηση φτάνει στους κομματικούς σχηματισμούς, η ιδεολογική συνέπεια είναι το ζητούμενο που τοποθετείται απέναντι από τη βολική συνθηκολόγηση με το ματαιόδοξο συμφέρον της συγκυρίας. Με την ανοχή στους… περαστικούς και τους μετακινούμενους. Με την ασυγχώρητη υποτίμηση του γενετικού κώδικα μιας παράταξης.\nΟι Γερμανοί Χριστιανοδημοκράτες έστειλαν ένα ηχηρό μήνυμα, με την εκλογή του Άρμιν Λάσετ έναντι του Φρίντριχ Μερτς στην ηγεσία του μεγαλύτερου κόμματος της Ενωμένης Ευρώπης. Του κόμματος που απέδειξε ότι… δεν ξέχασε τον προορισμό του. Και σε μια εποχή ακραίας ανασφάλειας, σύγχυσης και αποπροσανατολισμού, έσωσε την τιμή της Κεντροδεξιάς. Παρέμεινε το κόμμα του Κόνραντ Αντενάουερ, του Χέλμουτ Κολ, της Άνγκελα Μέρκελ.\nΈδειξε σε όλους ότι, έστω και δύσκολα και οριακά, η “συμμαχία της αξιοπρέπειας” μπορεί να σταθεί νικηφόρα απέναντι στα άκρα και τις ακρότητες που τα συνοδεύουν. Σε μια εποχή κατά την οποία τα άκρα έχουν βρει ζωτικό χώρο εισβολής στη δημόσια σφαίρα κάθε κοινωνίας, και διαμορφώνουν μια αποκρουστική και πολιτικά αυτοκτονική ατζέντα.\nΟ Φρίντριχ Μερτς ήταν το… ατύχημα από το οποίο απέδρασε η γερμανική Κεντροδεξιά. Μαζί της, η ευρωπαϊκή Κεντροδεξιά. Και μαζί τους… το μέλλον μιας ηπείρου που διατηρεί εφεδρείες υπεράσπισης των μαθηματικών πράξεων της προόδου.\nΗ πρόσθεση και ο πολλαπλασιασμός, ιδεών και δυνάμεων, απέναντι στην υστερία της διαίρεσης και του διχασμού. Ένας σιωπηλός θρίαμβος του μέτρου απέναντι στην παρακμή του ολοκληρωτισμού των άκρων. Ο μεσαίος χώρος άντεξε.\nΈνα ιστορικό “ευχαριστώ” στην… Αγγελική (Μέρκελ) της καρδιάς μας. Not today… όπως μας δίδαξε το “Game of Thrones”.\nΆνγκελα ΜέρκελΆρμιν ΛάσετΓερμανίαΚόνραντ ΑντενάουερΦρίντριχ ΜερτςΧέλμουτ ΚολΧριστιανοδημοκράτες\nΗ αναίρεση του "ονείρου", που φρέναρε την πρόοδο της ανθρωπότητας


Κυριακή, 17 Ιανουαρίου 2021 03:00:23 ΠΜ\nΑρχική›Διεθνή›Ειδήσεις›Σεξ πάρτι: Παραιτήθηκε ο (αντιφατικός) ευρωβουλευτής του Όρμπαν\n12:32 - 02 Δεκ 2020 | Ειδήσεις\nΤην παραίτησή του υπέβαλε ο Ούγγρος ευρωβουλευτής Ζαγιέζ Γιοζέφ μετά το σάλο που προκλήθηκε από τη συμμετοχή του σε σεξουαλικό γκέι πάρτι 25 ατόμων στις Βρυξέλλες, το οποίο διέλυσε η αστυνομία καθώς παραβίασε τους κανόνες της καραντίνας.\nΤο πάρτι, στο οποίο παραβρέθηκαν και ορισμένοι διπλωμάτες, διοργανώθηκε από έναν Ούγγρο διδακτορικό φοιτητή ο οποίος δήλωσε ότι ο ευρωβουλευτής δεν είχε προσκληθεί σε αυτό αλλά βρέθηκε εκεί κατά λάθος. Οι αστυνομικοί εντόπισαν και ναρκωτικά στο χώρο.\nΑξίζει, πάντως, να σημειωθεί ότι ο εν λόγω βουλευτής έχει βασίσει την πολιτική του καριέρα σε ομοφοβική ρητορική. Άλλωστε, ανήκει στο κυβερνών κόμμα του Βίκτορ Ορμπάν που έχει περιορίσει σημαντικά τα δικαιώματα των ομοφυλόφιλων στην Ουγγαρία.


Ποτέ μου δεν κατάλαβα ποιος είναι ακριβώς ο μαζοχιστικός λόγος που οι δάσκαλοι και καθηγητές δεν ηρεμούν κι αυτοί σαν άνθρωποι τις χριστουγεννιάτικες και πασχαλινές αργίες και βάζουν ένα σκασμό εργασίες στα δόλια παιδάκια κατά τη διάρκειά τους. Έτσι για να μην κάτσουν εντελώς και ξεχαστούν, λες και όταν επιστρέψουν δε θα θυμηθούν πού είχαν μείνει! Θέλουν δε θέλουν, θα το θυμηθούν, πιστέψτε το! Σε όλους μας συνέβη κάποτε!\nΚαι να οι εργασίες, και να τα τρία βιβλία ελληνικών, αγγλικών και γερμανικών, κ.λπ. κ.λπ., που πρέπει να διαβάσουν και να οι απαντήσεις που πρέπει να γραφτούν στο ειδικό φυλλάδιο και πάει μακριά, πολύ μακριά η βαλίτσα...\n"Μα, διακοπές δεν σημαίνει διακόπτω;", με ρώταγαν τα μεγάλα παιδιά και με ρωτάει ακόμη με μένος ο μικρός μου! "Ναι, διακόπτω παιδάκι μου, αλλά όχι για όλους τους δασκάλους" του απαντώ, μόνο για τους φιλεύσπλαχνους απέναντι στις δόλιες εργαζόμενες μητέρες!\nΣχολικό έτος 1984-85. Οι μαθήτριες της Α' τάξεως του Α'Αρσακείου Δημοτικού Ψυχικού με τη δασκάλα τους.\nΑπό το προσωπικό μου άλμπουμ των Τοσίτσειων Σχολείων Εκάλης και Ψυχικού! Κάπου τότε χρονικά αποφοιτήσαμε και εμείς...\nΔεν έχω φύγει από γραφείο Αγγλίδας καλοκαίρι χωρίς να με φορτώσει πλήθος βιβλίων για καλοκαιρινό ξεσκόνισμα και catch up - και να βοηθητικά βιβλία, που καλό είναι να τα δει, ή με λίστα ελληνικών βιβλίων για διάβασμα στην παραλία. Λες και τους βλέπω εγώ κάτω από την ομπρέλα τους γιους μου όλο το καλοκαίρι να κάθονται μπρούμυτα στην ξαπλώστρα για να τους βάλω γλυκά-γλυκά τα βιβλία υπενθύμιση εργασιών των δασκάλων τους σαν Kinder έκπληξη και να το κάνουν ευλαβικά! Εγώ, κυρίες μου, ίσα που τους προλαβαίνω με απειλές να τους βάλω αντηλιακό για να μην καούν σαν τη Μονή Αρκαδίου από τον ήλιο και θα τολμήσω να τους βάλω και έξτρα εργασίες;\n1975-76. Τελειόφοιτες του Β' Τοσίτσειου Γυμνασίου Εκάλης στην αυλή του σχολείου.\nΠάντα θαύμαζα πάντως τις μητέρες που τα παιδιά τους κάνουν εργασίες ευλαβικά στις αργίες και το καλοκαίρι. Πραγματικά θεωρώ πως επιτελούν Άθλο. Μόνο με την κόρη μου μπόρεσα να καταφέρω κάτι παρόμοιο, τα δυο αγόρια μου λες και βγάζουν τρίχες και δόντια λυκανθρώπου μόλις τους αναφέρω πως οι δάσκαλοί τους τους έβαλαν εργασίες στις διακοπές!\nΚαι η επόμενη πρώτη μέρα σχολείο μετά απο δεκαπέντε μέρες αργίας δεν είναι μια ήρεμη "σταδιακού επαναπατρισμού" μέρα. Όχι, αυτή η μέρα είναι η μέρα που το μάτι των διδασκάλων πρέπει να αγριεύει, που πρέπει να βάλουν εργασίες, τεστ, ερωτήσεις πάνω από άλλες ερωτήσεις και πιθανότητες για αυριανό ή μεθαυριανό τεστ σε όλα ή σχεδόν όλα τα μαθήματα! Έλεος! Λυπηθείτε, όχι τα μικρά, αλλά εμάς τις δόλιες μάνες!\nΣχολικό έτος 1982-83. Η Διευθύντρια του Α' Τοσίτσειου Δημοτικού Εκάλης με μαθητές της Γ' τάξεως στην είσοδο των Δημοτικών.\nΤο σχολείο μου έπαψε να είναι θηλέων και έγινε μεικτό! Ο μεγάλος μύθος του παρθεναγωγείου καταρρίφθηκε.\nΤα μικρότερα ίσα που σέρνονται μέχρι την πόρτα από το πρωινό στραπάτσο να ξυπνάς 6.45 έπειτα απο σχεδόν δεκαοχτώ μέρες πρωινού χαλαρού ύπνου μέχρι τις 9.30-10 το πρωί και όταν έρχονται κουρέλια, ειδικά το απόγευμα μετά τα εξωσχολικά αθλήματα και προπονήσεις, αυτή την πρώτη αποφράδα μέρα! Τι να θυμηθούν, τι να ξεχάσουν από τα μαθήματα που τους έχουν βάλει για την επομένη... Λες και είναι φάρσα, ένα πράγμα, κοιτιόμαστε με τα παιδιά και περιμένουμε να χτυπήσει η πόρτα να μπει ο δάσκαλος πονηρά και να μας πει "πλάκα σας έκανα, βρε κουτά, σιγά να μη σας έβαλα τόσα πρώτη μέρα...".\nΔε συζητώ για τα πιο μεγάλα, που αναθεματίζουν από την ώρα που πετούν την τσάντα το απόγευμα άμα τη επιστροφή από το σχολείο για τον όγκο δουλειάς που τους έβαλαν πρώτη ημέρα επιστροφής με έντρομα μάτια λες και παρακολούθησαν την Άλωση της Πόλης. Και ποιο είναι το κίνητρο, λοιπόν; Να σπάσει ο πάγος; Ο τσαμπουκάς (που λέμε εδώ στη χώρα); Κύριος οίδε, εγώ εν οίδα ότι ουδέν οίδα!\nΣχολικό έτος 1979- 80. Οι μαθήτριες της ΣΤ' τάξεως του Πρότυπου Αρσακείου Δημοτικού Ψυχικού με τη δασκάλα τους.\nΚάπως έτσι με αυτή τη σχολική ποδιά ήμουν κι εγώ χαμένη στο πλήθος των κοριτσιών στο Αρσάκειο Εκάλης.\nΑπορώ γιατί να κάνω η ταλαιπωρημένη μονίμως μάνα ψυχοθεραπεία στο δεκάχρονο, αλλά και στο μεγαλύτερο για το πώς θα καταπολεμήσει το άγχος, τι σημαίνει γυρνάω απο διακοπές και άλλα τέτοια καταθλιπτικά "έτσι είναι η ζωή, όλοι με ένα άγχος ζούμε σε αυτή την παλιοζωή, κ.λπ. κ.λπ."...\n1992. Μαθητές και μαθήτριες του Β' Τοσίτσειου Λυκείου Εκάλης, τελειόφοιτοι της πρώτης μεικτής τάξεως των σχολείων της Φιλεκπαιδευτικής Εταιρείας.\nΩς πότε δηλαδή θα ζω το ίδιο πανανθρώπινο δράμα τέσσερις φορές, μια φορά που θυμάμαι τα δικά μου (τα ίδια τσαμπουκαλευτικά μού έκαναν στο Αρσάκειο και μένα ), τα ίδια κάνανε στην κόρη, που αποφοίτησε και είναι στο Πανεπιστήμιο, το ίδιο στον μεγαλύτερο (που δε δείχνει σημάδια ενόχλησης, βέβαια, λόγω παντελούς αδιαφορίας όνου και τρελοπιλάλας της τελευταίας ώρας που τον κατατρέχει - να τα λέμε κι αυτά...) τα ίδια και στο μωρό, που τρέχει σαν τον Γιάννη Αγιάννη ( με δυο ''ν'') όλη μέρα σήμερα πρώτη μέρα μετά τις διακοπές τού Πάσχα.\n1969. Μαθήτριες του Τοσίτσειου Γυμνασίου Αθηνών πριν από το μάθημα της γυμναστικής.\nΣυνάνθρωποι, γονείς, κηδεμόνες, διδάσκαλοι: Ηρεμήστε!\nΑς επικρατήσει η λογική και όχι "όστις πρόλαβε τον Κύριο είδε", όλα θα γίνουν και ένα-ένα με τη σειρά και με το μαλακό! Εν τέλει, θα βγει η ύλη στο τέλος της χρονιάς μην τρελαθούμε και μείνουν τα βλαστάρια μας αμόρφωτα και ό,τι και να γίνει, δεν μπορεί να βγει η ρημάδα η ύλη από τις πρώτες μέρες, που όλα είναι σαν αποβλακωμένα από το Πάσχα, από το ξαφνικό καλοκαιράκι, από αυτό το ελληνικό καλοκαιράκι, που δικαιωματικά ακόμη μπορούν να ονειρεύονται λόγω ηλικίας (μικρά είναι, ου γαρ οίδασι τι ποιούσι... ).\nΚαι τι τα περιμένει, βεβαίως, βεβαίως, τα επόμενα χρόνια...\n* Η επιλογή των φωτογραφιών είναι τυχαία από το προσωπικό μου αρχείο.


πόρτα - Sputnik Ελλάδα\n01:46 22 ΙΑΝΟΥΑΡΙΟY 2021\nΑν πιστεύετε ότι είστε ασφαλείς στο σπίτι σας απέναντι σε μια αρκούδα, το παρακάτω βίντεο ίσως σας κάνει να το ξανασκεφτείτε.\nΤραγική κατάληξη είχε ένας 59χρονος στο Κιλκίς, ο οποίος έχασε τη ζωή του όταν μεταλλική γκαραζόπορτα κατέρρευσε και τον πλάκωσε κατά τη διάρκεια της εργασίας του.\nΠόρτα ή παραλία; Το δίλημμα που τρέλανε το ίντερνετ\nΠόρτα ή παραλία; Ιδού η απορία. Μετά τον πανζουρλισμό με το μπλε ή χρυσό φόρεμα που έσπειρε τη διχόνοια στου κόλπους των χρηστών του διαδικτύου, μια φωτογραφία πυροδοτεί νέες μάχες.


Θετική στον κορωναϊό, Ευρωπαία υπουργός υγείας - OΛΑ ΘΕΣΣΑΛΟΝΙΚΗ !!! Θετική στον κορωναϊό, Ευρωπαία υπουργός υγείας | OΛΑ ΘΕΣΣΑΛΟΝΙΚΗ !!!\nΘετική στον κορωναϊό, Ευρωπαία υπουργός υγείας\nΗ Βρετανίδα υπουργός Υγείας μόλις ενημερώθηκε για την κατάσταση της υγείας της, έλαβε όλα τα απαραίτητα μέτρα και τέθηκε από μόνη της σε καραντίνα στο σπίτι της\nΘετική στον κορωνοϊό διαγνώσθηκε η υπουργός Υγείας της Βρετανίας και βουλευτής των Συντηρητικών, Ναντίν Ντόρις.\nΗ Βρετανίδα υπουργός Υγείας δήλωσε ότι μόλις ενημερώθηκε για την κατάσταση της υγείας της, έλαβε όλα τα απαραίτητα μέτρα και τέθηκε από μόνη της σε καραντίνα στο σπίτι της.\nΗ Ντόρις από το Σάββατο είχε νιώσει αδιαθεσία και είχε συμπτώματα τα οποία την έκαναν να αποφασίσει να κάνει τις απαραίτητες εξετάσεις. Μόλις βγήκαν τα αποτελέσματα, έκανε αμέσως γνωστό πως βρέθηκε θετική και απομονώθηκε στην οικεία της.\nΗ Ντόρις συναντήθηκε με εκατοντάδες ανθρώπους την περασμένη εβδομάδα στη Βουλή των Κοινοτήτων. Ήταν εξάλλου παρούσα σε δεξίωση που παρέθεσε στη Ντάουνινγκ Στριτ ο πρωθυπουργός της Βρετανίας και επικεφαλής των Συντηρητικών, Μπόρις Τζόνσον.\nΠρόκειται για την πρώτη Βρετανίδα βουλευτή που έχει διαγνωστεί με κορωνοϊό.\nO αριθμός των κρουσμάτων στη Βρετανία ανήλθε σήμερα στα 319 από 273, σύμφωνα με το υπουργείο Υγείας. Στη Βρετανία έχουν καταγραφεί τέσσερις θάνατοι από τον ιό, σύμφωνα με την ανακοίνωση του υπουργείου Υγείας.\nOΛΑ ΘΕΣΣΑΛΟΝΙΚΗ !!!: Θετική στον κορωναϊό, Ευρωπαία υπουργός υγείας


Ελένη Ράντου: «Περίμενα υπομονετικά να περάσει το πρώτο διάστημα του σοκ και του κανιβαλισμού» | Gossip-tv.gr\nΕλένη Ράντου: «Περίμενα υπομονετικά να περάσει το πρώτο διάστημα του σοκ και του κανιβαλισμού»\nΤις καταγγελίες για κακοποιητικές συμπεριφορές στο χώρο του θεάτρου που είδαν το φως της δημοσιότητας σχολίασε η Ελένη Ράντου.\nΗ αγαπημένη ηθοποιός ανέφερε επίσης αν έχει βρεθεί και η ίδια αντιμέτωπη με δύσκολες συμπεριφορές, ενώ μίλησε και για το πόσο έχει πληγεί το θέατρο λόγω του κορονοϊού.\n«Περίμενα υπομονετικά να περάσει το πρώτο διάστημα του σοκ και του κανιβαλισμού. Χαίρομαι που πια τα περιστατικά έχουν πάρει τον δρόμο της Δικαιοούνης».\n«Αν σου πω ότι φοβάμαι και να επιτρέψω στον εαυτό μου να προγραμματίσει; Είδες πόσο κατασταλτικός της έμπνευσης είναι ο ρεαλισμός για τη δουλειά μας στο θέατρο. Πάντως το "Διάνα", η θεατρική μου στέγη 20 χρόνια τώρα, έκλεισε λίγο μετά την πρεμιέρα της "Κοινής ησυχίας". Αυτή η παράσταση θα εγκαινιάσει τη μετά Covid εποχή».\n«Όχι. Αν είχα κάνει κάτι άλλο, αν είχα αποφύγει κακοτοπιές και κακές επιλογές, δεν θα ήμουν εγώ. Δεν θα είχα μάθει. Σε όλα "ναι" λοιπόν! Αρκεί όταν πέφτεις να ξανασηκώνεσαι και οι εμπειρίες να σε μαθαίνουν. Να παίρνεις το σωστό μήνυμα από αυτές», είπε στο Τηλέραμα.


Η εταιρεία - RaceChip Hellas - Chip επιδόσεων - Chip Tuning\nΤα αυτοκίνητα είναι το πάθος μας\nΖούμε για τα προϊόντα μας\nΛίγα λόγια για την AGTUNING\nH AGTUNING ιδρύθηκε το 2012 με κύριο γνώμονα την κάλυψη των αναγκών της Ελληνικής αγοράς σε βελτιωτικά αυτοκινήτων, όπως προϊόντα βελτίωσης κινητήρων μέσω Chip Tuning.\nΑπό το 2013 εισάγουμε τα RaceChip στην Ελληνική αγορά, προσφέροντας σας απευθείας υποστήριξη σε ότι χρειαστείτε - Τηλεφωνικός, μέσω του Site μας, αλλά και στο φυσικό μας κατάστημα στην Γλυφάδα.\nΕίμαστε επίσημοι αντιπρόσωποι της RaceChip Γερμανίας, κάτι που σημαίνει για εσάς ότι έχετε όλα τα προνόμια από εμάς εντός Ελλάδος.\nΗ τιμές μας είναι το ίδιο χαμηλές με αυτές που ορίζει η RaceChip.\nΌλα τα προϊόντα της RaceChip είναι άμεσα διαθέσιμα από εμάς, παραλαβή από το κατάστημα μας αυθημερόν και αποστέλλουμε πανελλαδικά αυθημερόν.\nΑπολαύστε chiptuning από την RaceChip\nΗ ομάδα της RaceChip αναπτύσσει μοναδικά προϊόντα για εσάς\nΤο 2008, ο Manuel Götz έκανε το πάθος του για τα αυτοκίνητα, καριέρα του: τότε γεννήθηκε η RaceChip. Από τότε, μια συνεχώς αυξανόμενη ομάδα φίλων του αυτοκινήτου και μηχανικών εργάστηκαν με πάθος για να αναπτύξουν τα προϊόντα της RaceChip και να προχωρήσουν με καινοτομίες που σας την καλύτερη δυνατή οδηγική εμπειρία.\nΔύναμη και καινοτομία είναι οι προτεραιότητές μας. Με την τεχνογνωσία μας που σε συνδυασμό με την προθυμία να ανοίξουμε νέους ορίζοντες, καταφέραμε να δημιουργήσουμε εξελιγμένα προϊόντα και απόλυτη ικανοποίηση στους πελάτες μας.\n100.000 νέοι λάτρεις του RaceChip κάθε χρόνο\nΓίνετε ένας και εσεις\nΣτη RaceChip, επικεντρώνουμε την προσοχή μας στην οδηγική απόλαυση του κάθε μας πελάτη ξεχωριστά. Αυτό ορίζει τη δουλειά μας. Αυτό μας επιτρέπει να αναπτύσσουμε και να παράγουμε μοναδικά προϊόντα.\nΟ αριθμός των νέων ιδιοκτητών RaceChip αυξάνεται κάθε χρόνο, γεγονός που για εμάς είναι το καλύτερο δυνατό κίνητρο και ανταμοιβή για τις προσπάθειές μας. Μόνο φέτος έχουμε προσθέσει ακόμα 100.000 ενθουσιώδης φίλους των αυτοκινήτων στη βάση των fan μας.\nH Chip Tuning\nΜυστρά 56A, Γλυφάδα\n+30 210 300 4118\n© 2019 Chip-tuning.gr | Powered by AGtuning - Developed and Cloud Hosted by Hostnox


Survivor: Βγήκε στον τάκο για πρώτη φορά με πολλαπλές "μαχαιριές" | Zappit\nHome / Ψυχαγωγία / Survivor: Βγήκε στον τάκο για πρώτη φορά με πολλαπλές «μαχαιριές»\nSurvivor: Βγήκε στον τάκο για πρώτη φορά με πολλαπλές «μαχαιριές»\nΔευτέρα, 21.2.2022, 00:09\nΠοιος είναι ο πρώτος υποψήφιος προς αποχώρηση στο Survivor;\nΜε το συμβούλιο του νησιού ολοκληρώθηκε το Survivor τη νύχτα του Σαββάτου στο πρόγραμμα του ΣΚΑΪ. Σε αυτό τον πρώτο λόγο είχε η ομάδα των διάσημων, η οποία και ηττήθηκε για μια ακόμα φορά από τους Μαχητές στο πρώτο αγώνισμα ασυλίας για αυτή την εβδομάδα.\nΜε τα νεύρα να είναι τεντωμένα και οι ισορροπίες λεπτές στην κόκκινη ομάδα, οι παίκτες των Διασήμων κλήθηκαν να δώσουν στον τάκο εκείνον που θεωρούν τον λιγότερο χρήσιμο στο Survivor.\nΈνα αποτέλεσμα το οποίο και θα έπρεπε να ανακοινώσει, όπως κάθε φορά, ο παρουσιαστής του ριάλιτι επιβίωσης του ΣΚΑΪ, Γιώργος Λιανός αμέσως μετά την σχετική ψηφοφορία.\nΈτσι, για πρώτη φορά στο Survivor, ο πρώτος υποψήφιος προς αποχώρηση για αυτή την εβδομάδα είναι ο Σάκης Αρσενίου με πέντε ψήφους.\nΑξίζει, ωστόσο, να σημειωθεί πως ο τραγουδιστής απέσπασε πλήθος αρνητικών σχολίων από τους συμπαίκτες του κατά τη διάρκεια της ψηφοφορίας.\nΕιδικά ο Τάκης Καραγκούνιας ξέσπασε κατά του γνωστού τραγουδιστή από τον οποίο τόνισε πως νιώθει σαν να μην υπάρχει όταν δεν γράφουν οι κάμερες του Survivor. «Νιώθω αποκομμένος από το παρεάκι που έχουν φτιάξει ο Άρης, ο Απόστολος, η Ναυσικά και ο Σάκης» τόνισε ο παίκτης των Διασήμων.\n«Αυτή τη στιγμή με προσβάλει και δεν έχω μάθει ποτέ στη ζωή μου να λέψω ψέματα! Είπε μια ατάκα ο Τάκης στο προηγούμενο παιχνίδι την οποία εγώ δεν θα ανέφερα ποτέ. Είμαι σίγουρος ότι ήταν on camera. Γύρισε και πέταξε ότι κάποιος από την ομάδα των μπλε τον είπε κουλό επειδή χτύπησε το χέρι του και γύρισα και είπα ότι με πείραξε αυτό. Αυτό το έκανα καθαρά για να πικάρει την ομάδα των μπλε. Εκείνη τη στιγμή δεν ήθελα να πω κάτι. Εμένα με έπνιξε αυτό και ήθελα να πω ένα μεγάλο συγνώμη στα παιδιά γιατί είμαι σίγουρος ότι ποτέ κανένας δεν θα το έλεγε αυτό» δήλωσε, με τη σειρά του, ο Σάκης Αρσενίου εμφανώς φορτισμένος συναισθηματικά.\nΤηλεθέαση: Σκληρή μάχη για την πρωτιά στην prime time\nΆγριες Μέλισσες: Αυτό είναι το τέλος της δημοφιλούς σειράς\nΚωνσταντίνος Εμμανουήλ για Ειρήνη Παπαδοπούλου: «Το κοριτσάκι έχει πολλές ανασφάλειες»\nEvgenia: «Όταν βλέπω τον Κώστα Φραγκολιά, χτυπάει η καρδιά μου δυνατά τα τα τα»\nΓιάννης Μπέζος: «Επειδή υπάρχει η τάση να μην κουράζεται κανείς, εγώ θέλω να κουράζομαι»\nΚορονοϊός: Η εκτόξευση των κρουσμάτων επαναφέρει τη συζήτηση για τις μάσκες\nΜόσιαλος για κορονοϊό: Χρειαζόμαστε νέα καλύτερα εμβόλια - Προτεραιότητα για 4η δόση στους άνω των 60


Σεναριογράφος του σίριαλ «Χαιρέτα μου τον Πλάτανο»: «Αν δεν βρεθεί στη φυλακή θα κάνω επίσημη καταγγελία για τον βιασμό μου» | Apotypomata\nΣεναριογράφος του σίριαλ «Χαιρέτα μου τον Πλάτανο»: «Αν δεν βρεθεί στη φυλακή θα κάνω επίσημη καταγγελία για τον βιασμό μου»\nΗ Κατερίνα Μαυρίκη σεναριογράφος της πετυχημένης σειράς της ΕΡΤ «Χαιρέτα μου τον Πλάτανο», μίλησε για τον βιασμό της το 2013 από γνωστό σκηνοθέτη και ηθοποιό.\nΗ σεναριογράφος εξήγησε πως είχε διαγράψει από τη μνήμη της το συγκεκριμένο περιστατικό, εξαιτίας μιας σειράς σοβαρών γεγονότων, επανήλθε ωστόσο από πρόσφατη καταγγελία.\n«Το 2013 έχω υποστεί βιασμό. Επειδή όλα αυτά τα χρόνια μου έχουν συμβεί πάρα πολλά, είχε κλειδώσει το κεφάλι μου και είχε διαγραφεί από τη μνήμη μου. Πολύ πρόσφατα διάβασα την καταγγελία μιας κοπέλας που κατήγγειλε τον συγκεκριμένο άνθρωπο για βιασμό.\nΌ,τι είχα διαβάσει ήταν ακριβώς ό,τι είχε συμβεί σε μένα. Πήγα και έκανα εμετό οκτώ φορές, έπαθα σοκ! Το μυαλό μου είχε μπλοκάρει τον βιασμό που είχα υποστεί. Αν η υπόθεση δεν προχωρήσει νομικά και δεν βρεθεί στη φυλακή, θα κάνω επίσημη την καταγγελία μου».\nΜε πληροφορίες από την «Espresso» και το newsbreak.gr


Χριστοδουλάκης στο «Έθνος της Κυριακής»: ?εν χωρούν παιχνίδια µε τον εκλογικό νόµο | Έθνος\n| Πολιτική | 18.08.2019 10:07\n«Η πρότασή µας λέει το προφανές: Αναλογικότερος από το µπόνους των 50 εδρών, µε εχέγγυα για τη διασφάλιση της πολιτικής σταθερότητας» τονίζει ο γραµµατέας του ΚΙΝΑΛ\nΧριστοδουλάκης στο «Έθνος της Κυριακής»: ?εν χωρούν παιχνίδια µε τον εκλογικό νόµο\nΟ Μανώλης Χριστοδουλάκης (copyright: Eurokinissi)\nΜηνύματα στην κυβέρνηση αλλά και στο εσωτερικό του κόµµατος στέλνει ο γραµµατέας του ΚΙΝΑΛ. Ο Μανώλης Χριστοδουλάκης µέσα από τη συνέντευξή του στο «Εθνος της Κυριακής» λέει «όχι» στα «παιχνίδια µε τους θεσµούς και τις δηµοκρατικές διαδικασίες» και εξηγεί γιατί η φετινή 3η του Σεπτέµβρη θα εορταστεί µε εκδήλωση στη Λάρισα για τον αγροτικό κόσµο.\nΚύριε Χριστοδουλάκη, τα πρώτα δείγµατα γραφής της νέας κυβέρνησης δείχνουν ότι το Κίνηµα Αλλαγής µπορεί να υποστηρίξει βασικές επιλογές της στη Βουλή;\nΓια εµάς τα πράγµατα είναι πολύ απλά και το δηλώσαµε ρητά από την πρώτη στιγµή. Το Κίνηµα Αλλαγής θα ασκήσει δυναµική προγραµµατική αντιπολίτευση απέναντι στη Ν∆. Αυτό σηµαίνει πως όπου θεωρούµε ότι εξυπηρετούνται τα συµφέροντα του ελληνικού λαού και κυρίως εκείνων των κοινωνικών οµάδων που θέλουµε να εκφράσουµε και να στηρίξουµε µετά από 10 χρόνια κρίσης, τα αντίστοιχα µέτρα θα έχουν τη στήριξή µας, όπως κάναµε και µε την προηγουµένη κυβέρνηση. Κάνοντας από την άλλη σαφές πως όπου κρίνουµε ότι αυτά θίγονται, θα είµαστε δυναµικά απέναντι και πάντα φυσικά µε συγκροτηµένα πολιτικά επιχειρήµατα και αντιπροτάσεις, αντιστεκόµενοι στην ισοπεδωτική προπαγάνδα της κυβερνητικής επικοινωνιακής ισχύος.\nΑσκείτε αυστηρή κριτική, ενώ εµφανιζόσασταν προεκλογικά έτοιµοι να δώσετε ψήφο ανοχής. Χάθηκε το µοµέντουµ της εθνικής συνεννόησης για τα µείζονα ζητήµατα;\nΚατ’ αρχάς ποτέ δεν αναφέρθηκε από επίσηµα χείλη στελεχών µας ο όρος «ψήφος ανοχής». Θέταµε το ζήτηµα στήριξης συγκεκριµένων πρωτοβουλιών που σχετίζονται µε την αλλαγή του εκλογικού νόµου, τη συνταγµατική αναθεώρηση και την επαναδιαπραγµάτευση των όρων για τα πρωτογενή πλεονάσµατα. Φυσικά, αταλάντευτη απόφασή µας αποτελεί η απαίτηση για το µίνιµουµ εθνικής συνεννόησης στα µεγάλα θέµατα, όπως είναι τα εθνικά και τα ζητήµατα Παιδείας. Τη διεκδικήσαµε, τη διεκδικούµε και θα συνεχίσουµε να το κάνουµε σε κάθε ευκαιρία.\nΠιστεύετε ότι η κυβέρνηση θα µπορούσε να υιοθετήσει τη δική σας πρόταση για τον εκλογικό νόµο διότι...\nΗ πρότασή µας για την αλλαγή του εκλογικού νόµου λέει το προφανές. Αναλογικότερος από το µπόνους των 50 εδρών, που θα εγγυάται αποτελεσµατικότερη αντιπροσώπευση της κοινωνικής βάσης στην αποτύπωση των κοινοβουλευτικών συσχετισµών, αλλά παράλληλα και µε συγκεκριµένα εχέγγυα για τη διασφάλιση της πολιτικής σταθερότητας στη χώρα. Αν κάποιος διαφωνεί, µάλλον υποκρύπτει άλλου είδους σκοπιµότητες. Εδώ θα είµαστε...\nΚάποιοι δεν αποκλείουν εκλογικό αιφνιδιασµό – έχει βάση κατά την γνώµη σας το συγκεκριµένο σενάριο;\nΥπάρχουν πολλά σενάρια που κάνουν λόγο για «καµένη» εκλογική αναµέτρηση για να περάσει η κυβέρνηση όποιον εκλογικό νόµο επιθυµεί µε απλή πλειοψηφία. Η αυθόρµητη αντίδραση όλων αυτών που διακατέχονται από στοιχειώδη δηµοκρατικά αντανακλαστικά είναι ότι οι εκάστοτε συγκυριακοί εκλογικοί συσχετισµοί δεν µπορούν να παίζουν παιχνίδια µε τους θεσµούς και τις δηµοκρατικές διαδικασίες.\nΧρειάζεται αλλαγή προσώπων στους κρίσιµους τοµείς; Και σε ποια κατεύθυνση;\nΕίναι πολύ κοινότοπο το «νέο» στην πολιτική. Είµαι από αυτούς που πιστεύουν όµως ότι αυτό δεν είναι θέµα ηλικίας. Είναι θέµα ιδεών, αντίληψης και νοοτροπίας. Πάντα βέβαια συνοδευόµενο και από το αντίστοιχο «marketing». Είµαστε έτοιµοι να προχωρήσουµε σε αλλαγή προσώπων, όπου αυτό χρειαστεί. Οχι όµως ως αυτοσκοπό, αλλά εµπλουτίζοντας το έµπειρο στελεχιακό δυναµικό µας και µε µια νέα γενιά στελεχών που µπορούν να συνδράµουν στην επαναχάραξη της πολιτικής στρατηγικής και στην ισχυροποίηση των ιδεολογικών µας προταγµάτων σε µια κρίσιµη και ρευστή πολιτική συγκυρία την οποία διανύουµε. Ηδη οι πρώτες µας κινήσεις είναι στην κατεύθυνση αυτή και... έπεται και συνέχεια.\nΓιατί επιλέγετε θεµατικό φόντο για τη φετινή επέτειο της 3ης του Σεπτέµβρη;\nΗ ιστορική διακήρυξη της 3ης του Σεπτέµβρη ήταν και εξακολουθεί να παραµένει ένα κυρίαρχο πολιτικό γεγονός µε ουσιαστικό αντίκρισµα στη Μεταπολίτευση αλλά και µε ιδεολογική στοχοπροσήλωση για την προοπτική του χώρου και τον επαναπροσδιορισµό της στρατηγικής µας. Και ως τέτοια την αντιλαµβανόµαστε και την τιµάµε και σε καµία περίπτωση ως επέτειο, πόσω µάλλον ως µνηµόσυνο. Οι διαρκώς επαναλαµβανόµενες µε τη µορφή ρουτίνας «εορταστικές» εκδηλώσεις αδυνάτιζαν την απαίτηση ουσιαστικής ανάδειξης του έργου του ΠΑΣΟΚ, αλλά κυρίως της επικαιρoποίησης του µηνύµατος µε στόχο το σήµερα και το αύριο, µακριά από γραφικές και αναχρονιστικές αντιστοιχίσεις. Ο σύγχρονος αγροτικός κόσµος στην Ελλάδα δηµιουργήθηκε µε το ΠΑΣΟΚ. Και αυτό είναι κάτι που καµία αριστερόστροφη ή δεξιόστροφη προπαγάνδα δεν µπορεί να σβήσει από τη µνήµη του Ελληνα αγρότη. Ενας τοµέας πολιτικής που αποτέλεσε κυρίαρχο άξονα για την «αλλαγή» στη Μεταπολίτευση. Εχουµε την ιστορική µνήµη και αναφορά, έχουµε τις γνώσεις και την εµπειρία, έχουµε το σχέδιο και τη βούληση να δώσουµε ξανά προοπτική στον πρωτογενή τοµέα και τον Ελληνα αγρότη ως βασικό µοχλό για την επανεκκίνηση της εθνικής οικονοµίας. Και ποιο καλύτερο µέρος για να συζητήσουµε γι’ αυτό από τη Λάρισα και την καρδιά του Θεσσαλικού Κάµπου; Ραντεβού, λοιπόν, στις 3 του Σεπτέµβρη.\nΤο ΚΙΝΑΛ είναι ένας πολυκοµµατικός φορέας και έτσι θα παραµείνει;\nΗ βάση του κόµµατος και η εκπροσώπησή της στο έκτακτο Συνέδριο του Μαρτίου αποφάσισαν την πλήρη ενιαία λειτουργία του Κινήµατος Αλλαγής. Με τις συλλογικές αποφάσεις των οργάνων µας και ειδικά του Συνεδρίου του κόµµατος δεν έχει το δικαίωµα να παίζει κανείς. Ούτε προβοκατόρικα ούτε από αφέλεια...\nΨηφιακή Μέριμνα ΙΙ: Ποιοι δικαιούνται το Voucher των 200 ευρώ


Πέμπτη, 17 Ιανουαρίου 2019 18:57\nΣυνολικά 16 συλλήψεις έγιναν στη Μεσσηνία σε σύνολο 50 συλλήψεων σε ευρείες αστυνομικές επιχειρήσεις, τις περασμένες Δευτέρα και Τρίτη, στην Περιφέρεια Πελοποννήσου.\nΣτη Μεσσηνία μεταξύ άλλων συνελήφθη σε κατ' οίκον έρευνα και ένας 47χρονος Καλαματιανός με 104,8 γραμ. χασίς, ενώ εξιχνιάστηκε η κλοπή χρημάτων, τραπεζικής κάρτας και εγγράφων από αυτοκίνητο στην Αλλαγή του Δήμου Οιχαλίας.\nΠιο αναλυτικά στη Μεσσηνία συνελήφθησαν: - 3 Ελληνες και ένας Βέλγος για ναρκωτικά, και συγκεκριμένα: Ενας 47χρονος Ελληνας στην Καλαμάτα γιατί σε έρευνα που έγινε σπίτι του με τη συνδρομή αστυνομικού σκύλου βρέθηκαν και κατασχέθηκαν 104,8 γραμ. χασίς, επιμερισμένα σε μια μεγάλη και δύο μικρότερες ποσότητες των 0,8 γραμ. και 0,9 γραμ. αντίστοιχα.\nΕπίσης, συνελήφθησαν ένας 52χρονος Βέλγος με 0,4 γραμ. χασίς και μια 40χρονη Ελληνίδα με ενάμιση ναρκωτικά δισκία στην παραλία της Μπούκας του Δήμου Μεσσήνης, καθώς και ένας 27χρονος κάτοικος Μεγαλόπολης στον Αγιο Φλώρο του Δήμου Καλαμάτας, για κατοχή 0,9 γραμ. χασίς. - 4 Ελληνες Ρομά για ρευματοκλοπή. - 3 Ελληνες και 4 αλλοδαποί για παραβάσεις του Κώδικα Οδικής Κυκλοφορίας. - 1 αλλοδαπός, ο οποίος διέμενε παράνομα στη χώρα και σε βάρος του θα κινηθεί η διοικητική διαδικασία επιστροφής του. ΤΟΥΣ ΕΠΙΑΣΑΝ ΟΙ ΚΑΜΕΡΕΣ ΝΑ ΨΩΝΙΖΟΥΝ ΜΕ ΤΗΝ ΚΑΡΤΑ Επίσης από το Αστυνομικό Τμήμα Οιχαλίας εξιχνιάστηκε μία κλοπή από αγροτικό αυτοκίνητο, που είχε γίνει στις 16 Νοεμβρίου 2018, στην Αλλαγή του Δήμου Οιχαλίας.\nΓια την υπόθεση αυτή σχηματίστηκε δικογραφία σε βάρος δύο ξαδέλφων Ρομά, ηλικίας 22 και 28 ετών. Συγκεκριμένα τα δύο ξαδέλφια φέρονται ότι διέρρηξαν ένα παρκαρισμένο φορτηγάκι και έκλεψαν τα χαρτιά του αυτοκινήτου και τον έναν εξωτερικό καθρέφτη, μια τραπεζική κάρτα και 150 ευρώ μετρητά. Οι φερόμενοι ως δράστες πήγαν μετά σε 4 διαφορετικά καταστήματα και αγόρασαν με την κάρτα πράγματα μέχρι ενός ποσού, που δεν χρειάζονταν να περάσουν τον κωδικό. Ετσι ψώνισαν συνολικά 100 ευρώ, ενώ οι κάμερες των καταστημάτων κατέγραψαν τις συναλλαγές τους και οι αστυνομικοί κατέληξαν σε αυτούς.


Συνάντηση Αναγνωστόπουλου – Βούλγαρη για τα εκπαιδευτικά ζητήματα της Λάρισας – Αναγνωστόπουλος Γιώργος\nΣυνάντηση Αναγνωστόπουλου – Βούλγαρη για τα εκπαιδευτικά ζητήματα της Λάρισας\nΑρχικήΣυνάντηση Αναγνωστόπουλου – Βούλγαρη για τα εκπαιδευτικά ζητήματα της Λάρισας\nΣυνάντηση με τον Προϊστάμενο Εκπαίδευσης Πρωτοβάθμιας Εκπ/σης Λάρισας κ. Βούλγαρη είχε σήμερα ο πρόεδρος του Πανελληνίου Συλλόγου Αναπληρωτών Εκπαιδευτικών Π.Ε. και πολιτευτής της Ένωσης Κεντρώων του νομού Λάρισας.\nΣτη συζήτηση κυριάρχησε το πρόβλημα που δημιούργησε στον νομό Λάρισας η τροπολογία για τη μη μετακίνηση εκτός ακτίνας 20 χιλιομέτρων των συζύγων στρατιωτικών. Η τροπολογία αυτή, όπως είναι λογικό, δημιούργησε πολλά παράπονα σε αποσπασμένους εκπαιδευτικούς οι οποίοι έχουν περισσότερα μόρια από τους συναδέλφους τους που είναι σύζυγοι στρατιωτικών. Η Διεύθυνση Πρωτοβάθμιας Λάρισας, με πολλά εμπόδια, πέτυχε το καλύτερο δυνατό για τους εκπαιδευτικούς του νομού, όπως χαρακτηριστικά ανέφερε ο κ. Βούλγαρης.\nΟ κ. Αναγνωστόπουλος από την πλευρά του, αφού ενημερώθηκε αναλυτικά, συνεχάρη τον κ. Βούλγαρη για την ορθή άσκηση του έργου του και ζήτησε να λάβει ενημέρωση για την ετοιμότητα των σχολικών μονάδων να υποδεχθούν τους μαθητές την 11η Σεπτέμβρη, αλλά και για τα κενά τα οποία υπάρχουν σε Τμήματα Υποδοχής, αλλά και στην Ειδική Αγωγή.\nΟ κ. Βούλγαρης απάντησε ότι αυτήν την εβδομάδα θα έχει ολοκληρωθεί όποια λεπτομέρεια έχει απομείνει και ότι τα σχολεία είναι έτοιμα για την έναρξη της σχολικής χρονιάς. Επίσης, ανέφερε στον Γ. Αναγνωστόπουλο ότι από τα 19 κενά που έχει δηλώσει για τα Τ.Υ. αναμένει 11 αναπληρωτές τις επόμενες μέρες, ενώ τα κενά για την παράλληλη στήριξη προσεγγίζουν τα 60 και για ειδικά σχολεία και τμήματα ένταξης τα 45. Από τα παραπάνω ένα σημαντικό μέρος θα αναμένεται να καλυφθεί μέσα στην εβδομάδα.\nΗ συνάντηση έληξε με ευχές για καλή σχολική χρονιά και με συμφωνία επικοινωνία και συνεργασίας για ότι αφορά τους αναπληρωτές εκπαιδευτικούς και γενικότερα τα εκπαιδευτικά ζητήματα.


Γρεβενά: Εκτός ελέγχου η φωτιά στο Καρπερό – Εκκενώνονται 4 οικισμοί - trikalaIN\nΕκτός ελέγχου είναι πλέον η φωτιά στο Καρπερό Γρεβενών καθώς πέρασε από την απέναντι πλευρά του Αλιάκμονα ποταμού. Η φωτιά που εκτείνεται σε μία έκταση περίπου 30 χιλιομέτρων, αναζωπυρώθηκε εξαιτίας ενίσχυσης της έντασης των ανέμων.\nΣύμφωνα με μήνυμα στο 112, εκκενώνονται οι οικισμοί Κέντρο, Νησί, Αγαλαιοί, Δίπορο με οδηγία να κινηθούν προς Ιτέα.\nΕπικρατούν ισχυροί άνεμοι. Το μέτωπο επεκτείνεται.\nΑποτέλεσμα να κινηθεί προς την περιοχή των Βεντζίων. Οι άνεμοι πνέουν Νότιοι και η φωτιά κατευθύνεται πλέον προς την περιοχή των Βεντζίων.


Σύνδεσμος Κληρικών Χίου: Αποφάσεις Δ.Ι.Σ. μηνός Δεκεμβρίου 2013\nΗ Διαρκής Ιερά Σύνοδος εξέφρασε την θλίψη της και τα θερμά Της συλλυπητήρια προς την οικογένεια του Αστυνομικού Ηλία Κωστένη, που έχασε την ζωή του κατά την ώρα του καθήκοντος, την Κυριακή τα ξημερώματα στο Βροντερό Φλώρινας.\nΕν συνεχεία ο Μακαριώτατος Πρόεδρος ενημέρωσε για τις προσωπικές του ενέργειες καθώς και του Υπουργείου Εξωτερικών σχετικά με τις αναιτίως απαχθείσες δώδεκα Μοναχές από την Ιερά Μονή Αγίας Θέκλας του Πατριαρχείου Αντιοχείας, στην πόλη Μααλούλα της Συρίας. Οι Σεβασμιώτατοι Συνοδικοί Σύνεδροι εξέφρασαν την ευχή και την ελπίδα για το αίσιο πέρας της ως μη ώφειλε περιπέτειας των Μοναζουσών καθώς και των δύο Αρχιερέων, των οποίων τα ίχνη αγνοούνται από τον Απρίλιο του 2013.\nΗ Διαρκής Ιερά Σύνοδος ενημερώθηκε αρμοδίως από τους Σεβασμιωτάτους Μητροπολίτες Θεσσαλιώτιδος και Φαναριοφερσάλων κ. Κύριλλο, Χαλκίδος κ. Χρυσόστομο, Μεσογαίας και Λαυρεωτικής κ. Νικόλαο, Γόρτυνος και Μεγαλοπόλεως κ. Ιερεμία και Ιλίου, Αχαρνών και Πετρουπόλεως κ. Αθηναγόρα για τις κανονικές και νόμιμες διαδικασίες διερεύνησης υποθέσεων Κληρικών των επαρχιών τους, στις οποίες και προέβησαν κατόπιν δημοσιευμάτων εντύπων και αναρτήσεων διαδικτυακών τόπων.\nΗ Διαρκής Ιερά Σύνοδος περαιτέρω, αποφάσισε να αποστείλει επιστολή σε έντυπο, που το τελευταίο χρονικό διάστημα προβαίνει συστηματικά σε αναφορές σχετικά με υποτιθέμενο σκάνδαλο Αρχιερέως της Ελλαδικής Εκκλησίας, τον οποίο δεν κατονομάζει, και να ζητήσει την άμεση υποβολή στην Αρχιγραμματεία της Ιεράς Συνόδου, όλων των σχετικών στοιχείων, προκειμένου να κινήσει αυτόματα τις διαδικασίες που προβλέπονται από τους Ιερούς Κανόνες και τους Νόμους του Κράτους.\nΗ Διαρκής Ιερά Σύνοδος ενέκρινε το κείμενο «Προς τον Λαό» σύμφωνα με την απόφαση της Ιεράς Συνόδου της Ιεραρχίας, μηνός Οκτωβρίου 2013, με θέμα «Ο Θεσμός της Οικογένειας», το οποίο θα αναγνωσθεί στους Ιερούς Ναούς και θα δοθεί στον Τύπο.\nΈτσι συμβαίνει και σήμερα και με τις εκτροπές του οικογενειακού θεσμού που μεταμφιέσθηκαν σε εναλλακτικές μορφές οικογένειας, όπως το κυοφορούμενο σύμφωνο συμβίωσης. Η οικογένεια δεν θεωρείται πια «μικρή Εκκλησία», αλλά μετατρέπεται σε απλό σύμφωνο συμβίωσης. Με αυτό τον τρόπο, όμως, επιβεβαιώνεται ακόμη μια φορά η αποτυχία των ανθρωπίνων σχέσεων. Αυτή η ανθρώπινη σχέση προϋποθέτει την αγάπη. Χωρίς την αγάπη, με όσα επιχρίσματα και αν καλλωπισθεί η σχέση, δεν έχεις τίποτα.


23-06-2016 | 11:10πμ\nΜπουρούσης για όλους και για όλα: «Εχω κόψει τα ξενύχτια και δεν κουράζομαι»\nΑυθόρμητος σε σημείο… παρεξήγησης. Είναι η «παλιά καραβάνα» της φετινής Εθνικής μπάσκετ, που καλείται να κουβαλήσει στις πλάτες -ή, μάλλον, στον κεφάτο χαρακτήρα του- το «φορτίο» (και) του… χιούμορ στα αποδυτήρια.\nΟ Γιάννης Μπουρούσης φιλοξενήθηκε χθες στο στούντιο του Sport24 Radio 103,3 FM και σχολίασε πολλά με χαμόγελο και μπόλικες ατάκες. Για την Εθνική, η οποία σήμερα (18.15) υποδέχεται στο ΟΑΚΑ την Τουρκία στο πρώτο φιλικό της, τόνισε: «Είναι μία νέα ομάδα και δεν χρειάζεται να γεμίζουμε άγχος».\nΠαράλληλα, αποκάλυψε: «Ηθελα πέρυσι να σταματήσω, αλλά δέχτηκα πιέσεις και το ξανασκέφτηκα. Στα 33 μου αισθάνομαι καλά, έχω κόψει τα ξενύχτια και δεν κουράζομαι, και είπα ότι θα δώσω όλα. Οι μεγάλοι παίκτες θα ήταν καλό να συνεχίζουν στην Εθνική». Ο σέντερ της Λαμποράλ επισήμανε για το επαγγελματικό μέλλον του: «Θα περιμένω το ΝΒΑ και αλλιώς ίσως πάω στην Κίνα, όπως έλεγα πέρσι. Και στην Κόστα Ρόκα πάω! Μπορεί να έρθω και στην Ελλάδα…».\nΠάντως, σε ερώτηση ακροατή για τον Ολυμπιακό, αποκρίθηκε χαμογελώντας ότι «έχει κλείσει το ρόστερ του» και αποκάλυψε ότι στο ματς Παναθηναϊκού – Λαμποράλ, ο «Δημήτρης Γιαννακόπουλος μου είπε απλώς να φύγω, γιατί φοβήθηκε για τον κόσμο. Στην Ελλάδα δεν σταματάμε να τσακωνόμαστε. Ο Παναθηναϊκός έδωσε συγχαρητήρια στον Ολυμπιακό και την επομένη έγινε καταγγελία…». Τέλος, για το πρόσφατο καλάθι του στον ημιτελικό με την Μπαρτσελόνα αστειεύτηκε: «Ηταν τυχερό και το είχα δουλέψει στα… μπουζούκια με λουλούδια!».


Πιο κοντά στην Ευρώπη ο Αλ. Τσίπρας σύμφωνα με τους New York Times - Ενυπόγραφα\nΕΝΥΠΟΓΡΑΦΑ , Δευτέρα 19 Ιανουαρίου 2015 - 10:44 0 2 min read\nΔιαβάστε ολόκληρο το άρθρο των New York Times\nΣτο δημοσίευμα περιγράφεται, μεταξύ άλλων, η προσωπικότητα του Αλέξη Τσίπρα, υπογραμμίζοντας ότι το 2012 «αποτελούσε «φονική πρόκληση για το ευρώ, την Ε.Ε., ακόμη και την παγκόσμια οικονομία».\n«Σήμερα, ο κ. Τσίπρας είναι πιο πιθανό να μιλήσει για διαπραγμάτευση και για την ανάγκη δημιουργίας ενός ΄σύγχρονου ευρωπαϊκού κράτους΄, χωρίς διαφθορά, παρά να υποστηρίξει τη χρεοκοπία» τονίζεται.\nΣτο δημοσίευμα αναφέρεται ότι ο πρόεδρος του ΣΥΡΙΖΑ «έκανε σαφές ότι αναμένει από την Ευρώπη και ειδικότερα από τη Γερμανία, παραχωρήσεις σχετικά με το δυσβάσταχτο χρέος της χώρας».\nTags #Αλέξης Τσίπρας #Άρθρο των NYT για τον Αλέξη Τσίπρα #Πιο κοντά στην Ευρώπη ο Αλέξης Τσίπρας #ΣΥΡΙΖΑ\nΣτην τελική φάση των play off ανόδου η ομάδα βόλεϊ γυναικών ΠΑΚ Χαλανδρίου\nΔήμος Νέας Ιωνίας: Αποκαταστάθηκε η κυκλοφορία στο κεντρικό δίκτυο


Δίνεται για υιοθεσία - χαρίζεται ημίαιμο γατάκι : Αγγελία 52531 : getpet.gr\nΠριν 3 ημέρες : 19/10/2017 5:17 μμ\nΑξιολόγηση 4/5 βάσει 60 εμφανίσεων\nΜΠΙΡΜΠΙΛΩ – CAT RESCUE ATHENS\nΕκείνο το πρωινό η Μπιρμπίλω, ξύπνησε χαρούμενη. Είχε δει ένα πολύ όμορφο όνειρο και ήξερε πως η μέρα που περίμενε είχε φτάσει. Μία καλή νεράιδα ήρθε στον ύπνο της και της είπε πως από εκείνη τη μέρα και μετά, δε θα είναι πια μόνη. Μία κοπέλα θα ερχόταν για αυτή , της είπε. Κουλουριάστηκε λοιπόν στην παραλία που κοιμόταν τις τελευταίες μέρες από τότε που έχασε τη μητέρα της και περίμενε ήσυχα. Ήξερε πώς η νεράιδα δε θα της έλεγε ποτέ ψέματα. Και έτσι και έγινε.\nΜετά από λίγο μια κοπέλα την πλησίασε και την πήρε αγκαλιά. Της είπε να μη φοβάται και την πήρε μαζί της. Η Μπιρμπίλω, όπως την ονόμασε η κοπέλα για προφανείς λόγους, άρχισε να γουργουρίζει χαρούμενη. Στην κοπέλα έκανε εντύπωση που ήταν τόσο ήρεμη και την εμπιστεύτηκε από την πρώτη στιγμή χωρίς να την ξέρει. Η Μπιρμπίλω όμως την γνώριζε και την περίμενε. Την είχε δει στα όνειρά της.\nΈτσι όπως έχει ήδη δει και τον άνθρωπο που θα την υιοθετήσει. Γιατί η Μπιρμπίλω, φιλοξενείται αλλά ψάχνει τον παντοτινό της σπίτι. Είναι ένα κοριτσάκι περίπου 2,5 μηνών, πολύ παιχνιδιάρικο και χαδιάρικο.\nΖητά υπεύθυνη υιοθεσία.\n*****Αν ενδιαφέρεστε να υιοθετήσετε παρακαλούμε ΣΤΕΙΛΤΕ SMS 6955589216 ή 6949518861 ή μήνυμα ΣΤΗ ΣΕΛΙΔΑ μας.*****\nΑποκλειστικά εντός σπιτιού με συμβόλαιο υιοθεσίας και όρο την στείρωση στην κατάλληλη ηλικία, αν δεν είναι ήδη στειρωμένος /η.\nΔίνεται για υιοθεσία - χαρίζεται, ψάχνει σπίτι, ημίαιμο γατάκι, mixed breed - ημίαιμη, , θηλυκό, στειρωμένο, Αθήνα Αττικής, ταχ. κωδ. 10440, αγγελία 52531


ΜΕ ΤΗΝ ΑΝΑΒΑΘΜΙΣΗ ΚΑΡΛΟΥΤΣΟΥ ΑΠΟΔΕΙΧΤΗΚΕ ΕΛΠΙΔΟΚΤΟΝΟΣ – NewSalamina\nHome Αρθρογράφοι, Διεθνή ΜΕ ΤΗΝ ΑΝΑΒΑΘΜΙΣΗ ΚΑΡΛΟΥΤΣΟΥ ΑΠΟΔΕΙΧΤΗΚΕ ΕΛΠΙΔΟΚΤΟΝΟΣ\nΗ τεράστια κραυγή απογοήτευσης που ακούστηκε σήμερα από κάθε γωνιά της Αμερικής ασφαλώς θα έχει μεγάλες συνέπειες. Καταρχήν είναι φανερό ότι ο δεύτερος «κρυφός» αρχιεπίσκοπος γίνεται πλέον δεύτερος «φανερός» αρχιεπίσκοπος. Κανένας σοβαρός οργανισμός, ούτε καν μια πιτσαρία, δεν δουλεύει με δύο αφεντικά. Μόνο που στην περίπτωσή μας είναι φανερό ότι τα δύο αφεντικά δεν έχουν στόχους που αφορούν το μέλλον της Εκκλησίας, αλλά τα προσωπικά τους συμφέροντα και συμφέροντα τρίτων. Οσοι ψυθίριζαν ότι ο κ.Ελπιδοφόρος έχει τελικό στόχο τον Πατριαρχικό Θρόνο (όταν προσεχώς ο φανερά ασθενής – σωματικά και πνευματικά – κ.Βαρθολομαίος μας αφήσει χρόνους), είχαν δίκιο. Στο προσεχές μέλλον Ελπιδοφόρος και π.Καρλούτσος θα προετοιμάζουν κυρίως αυτό το ενδεχόμενο. Πώς; Με την ολοκλήρωση του Αγ.Νικολάου ώστε να αποτελεί αγελάδα πρός άρμεγμα από το Πατριαρχείο. Και με την εκπαίδευση του μαθητευόμενου «πράκτορα Ε(λπιδοφόρου) Λ(αμπυνιάδη)» ώστε να αποτελέσει πειθήνιο και αποτελεσματικό όργανο των επιλογών του «βαθέος κράτους». Ηδη οι πολλές αναφορές του κ.Ελπιδοφόρου σε «γεωστρατηγικά» θέματα, καθώς και η συγγραφή βιβλίου για το Ουκρανικό, το μαρτυρούν. Κούνια που τους κούναγε, βέβαια… Σπέρνουν ανέμους και θα θερίσουν θύελλες… Ηδη η κατάσταση στην Ουκρανία έχει ξεφύγει από τον έλεγχό τους και απομένει μόνο να πιστοποιηθεί επισήμως το τέλος της πρακτορικής τους επιχείρησης εκεί. Ολοι τους, και πρώτοι από όλους ο κ.Βαρθολομαίος και ο π.Καρλούτσος, θα πληρώσουν το βαρύ τίμημα και είναι ήδη πολιτικά νεκροί – είναι ζήτημα χρόνου η εξαφάνισή τους. Και ο τάφος τους θα είναι το ουκρανικό.\nΣε μια δεύτερη φάση – επειδή τα αρπακτικά αποκλείεται να συμβιβαστούν – θα πρέπει οι κοινότητές μας να αναζητήσουν προσωρινή καθοδήγηση και θαλπωρή σε άλλες μεγάλες Ορθόδοξες Εκκλησίες της Αμερικής (αυτές που ΔΕΝ υπάγονται στο Φανάρι), π.χ. την Αντιοχειανή ή κάποια από τις δύο ρωσικές… Ας σημειώσω εδώ ότι η Αντιοχειανή είναι η μόνο αναπτυσσόμενη ορθόδοξη Εκκλησία της Αμερικής, λόγω της σοβαρής ηγεσίας της. Τελικός στόχος μας θα πρέπει να είναι η συνολική αναδιοργάνωση με σκοπό την Αυτοκεφαλία σε μια πανορθόδοξη εκκλησία της Αμερικής που θα διοικείται από εδώ εκλεγμένους αντιπροσώπους με εφαρμογή του συνοδικού κανόνα της Ορθοδοξίας. Καιρός πια να απαλλαγούμε από τα αρπακτικά, καιρός να φύγουμε από τις «εθνικές» δικαιοδοσίες, καιρός να ανοιχτούμε σε όλους τους Ορθοδόξους, επιστρέφοντας στις υπερεθνικές αρχές που δίδαξε ο Απόστολος Παύλος… Αμήν…


Κίνδυνος νέου Τσερνομπίλ – ΝΤΙΝΑ ΕΞΑΡΧΟΥ\nσυντάκτης ΝΤΙΝΑ ΕΞΑΡΧΟΥ · Δημοσιεύτηκε 18 Φεβρουαρίου 2016 · Ενημερώθηκε 18 Φεβρουαρίου 2016\nΜε ένα νέο Τσερνομπίλ απειλείται η Ευρώπη.\nΑυτή τη φορά ο κίνδυνος της πυρηνικής έκρηξης παραμονεύει στο Βέλγιο, όπου επαναλειτούργησαν δύο παμπάλαια, σαραβαλιασμένα πυρηνικά εργοστάσια!\nΟι πυρηνικοί επιστήμονες της Γηραιάς Ηπείρου είναι κατατρομοκρατημένοι με αυτή την εξέλιξη, καθώς γνωρίζουν ότι ο πυρηνικός αντιδραστήρας του ενός εργοστασίου παρουσιάζει…16 χιλιάδες ρωγμές, ενώ ο πυρηνικός αντιδραστήρας του δεύτερου εργοστασίου είχε εκραγεί το 2015!!\nΜετά από τον ξεσηκωμό της κοινής γνώμης στην κεντρική Ευρώπη ο ΟΗΕ αποφάσισε να στείλει επιθεωρητές για να ελέγξουν τα δύο βελγικά πυρηνικά εργοστάσια γεγονός το οποίο οι πυρηνικοί επιστήμονες χαρακτηρίζουν “δώρο άδωρο”, αφού μέχρι να ολοκληρωθεί ο έλεγχος δεν αποκλείεται να συμβεί το μοιραίο…\nΟι επιστήμονες υποστηρίζουν ότι ο ΟΗΕ πρέπει πρώτα να κλείσει τα δύο εργοστάσια και μετά να διενεργηθεί ο έλεγχος.\nΠυρηνικά σαράβαλα στην Ευρώπη υπάρχουν συνολικά 25, τα οποία έχουν ξεπεράσει τα 35 χρόνια λειτουργίας!\nΑπό το 2000 μέχρι το 2006 οι βλάβες και τα ατυχήματα στα εργοστάσια αυτά είχαν αυξηθεί κατά…50%! Και ενώ μέχρι τις μέρες μας το ποσοστό αυτών των περιστατικών έχει ξεπεράσει το 50%, τα εργοστάσια-πυρηνικές ωρολογιακές βόμβες εξακολουθούν να λειτουργούν!!\nΣτο Βέλγιο ο πυρηνικός κίνδυνος χτυπάει από καιρό την πένθιμη καμπάνα, καθώς οι πυρηνικοί αντιδραστήρες της χώρας έχουν σπάσει ρεκόρ απρόβλεπτων βλαβών, διαρροών, ρωγμών και εκρήξεων!!\nΜην κάνετε το σταυρό σας. Δεν ωφελούν τα σταυροκοπήματα.\nΞεσηκωθείτε κι εσείς διότι από το Βέλγιο ως την Ελλάδα τα χιλιόμετρα είναι μόλις 2.000…


Μια μεγάλη μορφή στο χώρο του χορού με καταγωγή από το Μάνεσι Καλαβρύτων\nΒρίσκεστε εδώ: Αρχική Πρόσωπα Στερνό «Αντίο» στη γιαγιά Παρασκευή\nΠαρασκευή, 24 Ιουνίου 2016 14:40\nΓνωρίστηκαν πριν από 21 χρόνια και από τότε είναι αχώριστοι. Τους ενώνουν όχι μόνο το πάθος για τον χορό και η λατρεία για την αέναη κίνηση, αλλά και η αγάπη για την όμορφη οικογένειά τους.\nΗ ελληνικής καταγωγής χορεύτρια Ντάνα Φούρας (η οποία επιστρέφει στη σκηνή έπειτα από αρκετά χρόνια απουσίας) και ο σύζυγός της, ο διεθνούς φήμης χορογράφος και επί χρόνια συνεργάτης της ΣιλβίΓκιλέμ, Ράσελ Μάλιφαντ, ένωσαν ξανά τις δυνάμεις τους και παρουσίασαν στην Αθήνα την πολυαναμενόμενη παράστασή τους με τίτλο «Απόκρυψη. Αποκάλυψη».\nΜε αφορμή τις δύο παραστάσεις στο Μέγαρο Μουσικής Αθηνών, στις 19 και 20 Μαρτίου, η Ντάνα Φούρας μιλά στη «δημοκρατία» για τις ελληνικές ρίζες της, για την επιστροφή της στη σκηνή ύστερα από 12 χρόνια και εξηγεί γιατί θαυμάζει τόσο πολύ τον σύζυγό της.\n«Ο πατέρας μου, ο Θεόδωρος Φούρας, είχε γεννηθεί στο χωριό Μάνεσι, που βρίσκεται κοντά στα Καλάβρυτα» λέει η 45χρονη χορεύτρια. «Ήταν το μεγαλύτερο παιδί της οικογένειας και, όπως συνέβαινε συχνά εκείνη την εποχή, τον είχαν στείλει στην Αυστραλία για να δουλέψει μαζί με ένα από τα αδέρφια του. Εκεί γνώρισε τη μητέρα μου. Δεν μιλάω ελληνικά, αλλά, επειδή έρχομαι σχεδόν κάθε χρόνο στην Αθήνα και την Πάτρα, αρχίζω και τα καταλαβαίνω ολοένα περισσότερο».\nΠρώην χορεύτρια του Βασιλικού Μπαλέτου της Αγγλίας και με πολλά βραβεία στο πλούσιο ενεργητικό της, η Ντάνα Φούρας από το 1994 συνεργάζεται στενά με τον Ράσελ Μάλιφαντ, τον βασικό χορογράφο του θιάσου Sadler's Wells. Τα τελευταία 12 χρόνια, ωστόσο, απείχε από την ενεργό δράση, αφού είχε επιλέξει να αφοσιωθεί στην οικογένειά της. «Μου αρέσει σε ό,τι κάνω στη ζωή μου να δίνομαι ολοκληρωτικά» υποστηρίζει η διακεκριμένη χορογράφος. «Όταν λοιπόν τα παιδιά μας γεννήθηκαν, ήταν φυσικό για μένα να μείνω στο σπίτι για να είμαι στο πλευρό τους. Τώρα που μεγάλωσαν (είναι 15, 13 και 10 ετών, αντιστοίχως), μου φάνηκε πως ήρθε η στιγμή να προχωρήσω μπροστά και να περάσω στην επόμενη φάση».\nΤο 2015, η χορεύτρια αποφάσισε να κάνει μια δυναμική επιστροφή, παρουσιάζοντας ένα σόλο, που θα υπενθυμίσει σε όσους δεν την έχουν απολαύσει από κοντά ποια είναι η ερμηνευτική χάρη της. Πρόκειται για μια νέα χορογραφία που φέρει τον τίτλο «Both, and» και, όπως υποστηρίζει η Ντάνα Φούρας, αποτελεί ένα «ταξίδι σε φανταστικούς κόσμους και στην αφηρημένη έκφραση. Θα έλεγα πως είναι μια πολύ προσωπική δουλειά. Διαπιστώνω επίσης πως όσο περισσότερο το κομμάτι παρουσιάζεται τόσο πιο πολύ αποκαλύπτεται και σε εμάς, αλλά και στο κοινό. Συνεχίζουμε και προσαρμόζουμε ακόμη και σήμερα κάποια πράγματα στη χορογραφία».\nΌπως μας εξηγεί, προκειμένου να επιστρέψει στη σκηνή έπειτα από τόσα χρόνια αποχής, έκανε έναν χρόνο εντατικής προετοιμασίας και προπόνησης. «Ήταν απαραίτητο η επιστροφή μου στο σανίδι να γίνει με αργούς ρυθμούς. Δεν ήθελα να πιέσω υπερβολικά το σώμα μου και να προκαλέσω κάποια ανεπανόρθωτη ζημιά».\nΒέβαια, οι παραστάσεις, εκτός από το δικό της σόλο, περιελάμβαναν ακόμη τα έργα «Broken Fall» και «Piece No 43», στα οποία συμπράττει και εκείνη.\nΕντονες προσωπικότητες στο ίδιο σπίτι\nΠοιο είναι, όμως, αυτό που θαυμάζει στον ταλαντούχο σύζυγό της, τον χορογράφο που αποκαλείται «το πιο hot είδωλο της δεκαετίας»; «Εχει μοντέρνα σκέψη. Δεν ακολουθεί τις συμβάσεις. Και αυτό το εφαρμόζει τόσο στη ζωή του όσο και στη δουλειά του».\n«Γενικά, μας αρέσει να είμαστε μαζί με τον Ράσελ και να συνεργαζόμαστε. Δεν διαφωνούμε σε τεχνικά κομμάτια, ωστόσο, όταν δύο έντονες προσωπικότητες βρίσκονται μαζί, είναι φυσιολογικό να υπάρχει πίεση.\nΠερισσότερα σε αυτή την κατηγορία: « Πρώτο βραβείο σε Διεθνή Διαγωνισμό Αρχιτεκτονικής κήπου για την Κωνσταντίνα Στάρα\tΑνδρέας Δ. Φούρας. Της οικογένειας Φούρα από το Μάνεσι Καλαβρύτων διαπρέπει στην Αυστραλία »


Παιχνίδι Διάσωση Κοτόπουλο σε απευθείας σύνδεση. Παίξτε δωρεάν παιχνίδι Διάσωση Κοτόπουλο σε απευθείας σύνδεση.\nΛίγο νεοσσούς μας είναι πολύ φοβούνται τα ύψη, και δεν είναι διατεθειμένοι στον εαυτό σας για να πάρει στη φωλιά. Κύριος στόχος σας - είναι να τους βοηθήσει να πάρετε σε μια άνετη θέση.\n© δωρεάν online παιχνιδιών Διάσωση Κοτόπουλο (). Κάντε online παιχνίδι λάμψης Διάσωση Κοτόπουλο για δωρεάν. Μην ξεχάσετε να αξιολογήσετε αυτό το παιχνίδι Διάσωση Κοτόπουλο και να μοιραστούν αυτό το παιχνίδι με τους καλύτερους φίλους σας.\nΠαιχνίδι Διάσωση Κοτόπουλο σε απευθείας σύνδεση\nΠεριγραφή του παιχνιδιού Διάσωση Κοτόπουλο γραμμή. Πώς να παίξετε το παιχνίδι online Λίγο νεοσσούς μας είναι πολύ φοβούνται τα ύψη, και δεν είναι διατεθειμένοι στον εαυτό σας για να πάρει στη φωλιά. Κύριος στόχος σας - είναι να τους βοηθήσει να πάρετε σε μια άνετη θέση. Χρησιμοποιήστε τη λογική σας να αντιμετωπίσει τις δύσκολες εργασίες. Αφαιρέστε το μπλοκ, έτσι ώστε να το έχεις. Με κάθε επίπεδο, η εργασία θα είναι περίπλοκη, αλλά θα σας αρέσει.\nΔιάσωση Κοτόπουλο ( Ψηφοφορίες1, Δευτεροβάθμια Βαθμολογία: 5/5)


«Δεν φταίω εγώ για το "δωράκι" των 500.000 ευρώ στην ΑΔΕΔΥ»\nΔημοσίευση 22 Σεπτεμβρίου 2011, 10:28 / Ανανεώθηκε 27 Ιουνίου 2013, 14:55\nΑπάντηση στο δημοσίευμα του Newpost.gr σχετικά σχετικά με τη χρηματοδότηση των δύο Κέντρων (Διαβαλκανικού Ινστιτούτου Δημόσιας Διοίκησης και Κοινωνικού Πολύκεντρου της ΑΔΕΔΥ) έδωσε ο πρώην Υπουργός κ. Προκόπης Παυλόπουλος.\nΑπάντηση στο δημοσίευμα του Newpost.gr σχετικά σχετικά με τη χρηματοδότηση των δύο Κέντρων (Διαβαλκανικού Ινστιτούτου Δημόσιας Διοίκησης και Κοινωνικού Πολύκεντρου της ΑΔΕΔΥ) έδωσε ο πρώην Υπουργός κ. Προκόπης Παυλόπουλος. Ο κ. Παυλόπουλος επισημαίνει:\n«-Πρόκειται για κοινοτικά χρήματα, τα οποία προέρχονται από το ΕΣΠΑ και τα οποία προορίζονται μόνο για δράσεις αντίστοιχες με εκείνες των δύο Κέντρων.\n- Άρα οι δύο αποφάσεις μου του 2009 ήταν, απλώς, αποφάσεις ένταξης των Κέντρων στο ΕΣΠΑ. Δεν εκταμίευσα λοιπόν χρήματα. Ενέταξα τα δύο Κέντρα στο ΕΣΠΑ. Και αν δεν το έκανα τα κοινοτικά, επαναλαμβάνω, χρήματα θα πήγαιναν χαμένα. Πως λοιπόν κατά το δημοσίευμα του Newpost «σκόρπισα τόσες χιλιάδες ευρώ για τις εν λόγω επιχορηγήσεις;»\n- Τώρα– μετά δύο χρόνια και βάλε- ο Δ. Ρέππας εκταμίευσε το ποσό των 500.000 ευρώ. Και ορθώς, διότι θα πήγαιναν χαμένα.\n- Άρα από τώρα και πέρα πρέπει να επιβλέπει και να ελέγχει κανείς τι θα κάνουν τα δύο Κέντρα τα χρήματα αυτά.\nΣυμπέρασμα: Έκανα τη δουλειά μου, υπερασπίστηκα τα κοινοτικά κονδύλια και δεν τα εκταμίευσα εγώ. Και κάτι τελευταίο: Αν η ένταξη στο ΕΣΠΑ, που εγώ αποφάσισα, ήταν λάθος γιατί το ΠΑΣΟΚ, δύο ολόκληρα χρόνια τώρα, όχι μόνο δεν προέβη σε απένταξη αλλά και τα εκταμίευσε τώρα. Και ορθώς, το ξανατονίζω, διότι τα χρήματα αυτά θα χάνονταν αφού δεν μπορούσαν να πάνε πουθενά αλλού».\nΣχετικά Θέματα: Με απόφαση Παυλόπουλου «χάρισε» τις 500.000 ευρώ ο Ρέππας!


Η τραγική ιστορία μίας γυναίκας που έπεσε θύμα trafficking\n4:42 πμ, Παρασκευή 13 Νοε 2015 4:42 πμ, Παρασκευή 13 Νοε 2015\nΣυγκλονίζει η ιστορία μίας γυναίκας από το Μεξικό η οποία έπεσε θύμα trafficking σε ηλικία 12 ετών.\nΗ Karla Jacinto, ομολογεί στο CNN πως έχει βιαστεί 43.200 φορές καθώς την εξανάγκαζαν να κοιμηθεί με τουλάχιστον 30 άνδρες κάθε μέρα για τέσσερα ολόκληρα χρόνια.\nΗ τραγική της ιστορία ξεκίνησε σε ηλικία 12 ετών, όταν ένας 22χρονος άνδρας κατάφερε να την πείσει να τον ακολουθήσει. Η ίδια τότε θεώρησε πως βρήκε την ευκαιρία που αναζητούσε για να απομακρυνθεί από την δυσλειτουργική της οικογένεια.\n«Την επόμενη μέρα αποφάσισα να φύγω μαζί του. Μείναμε για τρεις μήνες μαζί και η συμπεριφορά του απέναντι μου ήταν άψογη. Μου έκανε δώρα, μου πρόσφερε λουλούδια, σοκολατάκια έδειχνε πως με αγαπά, όλα ήταν υπέροχα»\nΗ ευτυχισμένες ημέρες όμως για την ίδια έληξαν άδοξα καθώς σύντομα κατάλαβε πως είχε πέσει θύμα κυκλώματος εμπορίας ανθρώπων και πορνείας.\n«Ξεκινούσα στις 10 το πρωί και τελείωνα τα μεσάνυχτα. Πολλοί άνδρες γελούσαν μαζί μου γιατί δεν σταματούσα να κλαίω. Έπρεπε να κλείνω τα μάτια μου για να μη βλέπω τι μου κάνουν»\nΗ ίδια ομολογεί πως εκτός από το καθημερινό μαρτύριο της έπεσε και θύμα ξυλοδαρμού από τον διακινητή της.\n«Άρχισε να με χτυπά με μία αλυσίδα σε όλο μου το σώμα. Με χτυπούσε στο κεφάλι, μου τραβούσε τα μαλλιά και με έκαψε με σίδερο. Του ζητούσα να φύγω και εκείνος με κατηγορούσε πως είμαι ερωτευμένη με έναν πελάτη»\nΗ Karla Jacinto κατάφερε να ξεφύγει από τα κυκλώματα το 2008 κατά τη διάρκεια επιχείρησης καταπολέμησης του trafficking στην πόλη του Μεξικού.\nΣτα 23 της χρόνια σήμερα, εργάζεται σκληρά για την καταπολέμηση της εμπορίας ανθρώπων.\nΟ Κουμουτσάκος ανέβασε νέα φωτογραφία από την επίθεση: ...\nΑυτός είναι ο 24χρονος που συνελήφθη για το ξυλοδαρμό Κ...\nΠροφυλακίστηκαν η μητέρα και ο πατριός του 2χρονου που ...\nΤον σκότωσε για την τελευταία… κοτομπουκιά – ΒΙΝΤΕΟ


Μιλτιάδης Νεγρεπόντης - Βικιπαίδεια\nΟ Μιλτιάδης Νεγρεπόντης (1873 - 1951) ήταν Έλληνας πολιτικός και οικονομολόγος.\nΟ Μιλτιάδης Νεγρεπόντης (πρώτος από αριστερά) σε φωτογραφία της διοργανωτικής επιτροπής των Ολυμπιακών αγώνων του 1906: Μιλτιάδης Νεγρεπόντης, Αλέξανδρος Μερκάτης, Σπυρίδων Στάης, Σπυρίδων Λάμπρος, Γεώργιος Στρέιτ, Διάδοχος Κωνσταντίνος, Πέτρος Καλλιγάς, Παύλος Σκουζές, Μ. Στελλάκης, Νικόλαος Θων, Κωνσταντίνος Μηλιώτης Κομνηνός.\n2 Ενασχόληση με τον αθλητισμό\nΓεννήθηκε στη Μασσαλία και ήταν γιος του Μενελάου Νεγρεπόντη και της Ελένης Βαλλιάνου. Από την πλευρά του πατέρα του καταγόταν από παλιά οικογένεια της Χίου ενώ από την πλευρά της μητέρας του ήταν εγγονός του ευεργέτη Ανδρέα Βαλλιάνου. Σπούδασε νομικά στο Πανεπιστήμιο Αθηνών και στη Λειψία. Συμμετείχε στους Βαλκανικούς Πολέμους (1912 - 1913), στους οποίους διοργάνωσε τη στρατιωτική υπηρεσία αυτοκινήτων. Το 1914 διορίσθηκε πρόεδρος της Επιτροπής αποκαταστάσεως προσφύγων στη Θεσσαλονίκη. Το 1941 διετέλεσε για λίγους μήνες διοικών σύμβουλος της Τράπεζας της Ελλάδος.\nΑπεβίωσε το 1951. Ήταν παντρεμένος με την Maria Luders και είχε αποκτήσει μια κόρη την Ελένη Νεγρεπόντη, γνωστή και ως Άλκης Θρύλος.\nΕνασχόληση με τον αθλητισμόΕπεξεργασία\nΑσχολήθηκε ενεργά με τον αθλητισμό. Υπήρξε ιδρυτικό μέλος του Ομίλου Αντισφαίρισης Αθηνών, μέλος του Εθνικού Γ.Σ. από το 1903, μέλος της διοργανωτικής επιτροπής των Θερινών Ολυμπιακών Αγώνων του 1906, πρόεδρος της ελλανοδίκου επιτροπής των Παναιγύπτιων - Πανελλήνιων Αγώνων του 1910, μέλος της ελλανοδίκου επιτροπής και αλητάρχης του Πανελλήνιου πρωταθλήματος στίβου ανδρών του 1907, μέλος του δ.σ. του Ιππικού Ομίλου και της Φιλίππου Κοινωνίας καθώς και μέλος (1899 - 1905) & αντιπρόεδρος του δ.σ. του ΣΕΓΑΣ Ως πρόεδρος της Επιτροπής Ολυμπιακών Αγώνων (1918 - 1920) συνέβαλε καθοριστικά στην σύνταξη νομοθετημάτων σχετικά με τον ελληνικό αθλητισμό. Επίσης ασχολήθηκε ενεργά με την ποδηλασία και υπήρξε πρόεδρος του Ποδηλατικού Συλλόγου Αθηνών εκδίδοντας μάλιστα περιοδικό υπό τον τίτλο Ποδηλατική και Αθλητική Επιθεώρηση της Ανατολής.\nΕπίσης είχε συμμετάσχει σε διεθνής αγώνες αντισφαίρισης τον Φεβρουάριο του 1899 όπου στο διπλό αντρών με συμπαίκτη τον Νικόλαο Πασπάτη είχαν δύο ήττες.\nΤο 1904 διορίστηκε νομάρχης Κεφαλληνίας. Το 1910 εξελέγη για πρώτη φορά βουλευτής Αττικής και συνέχισε να επανεκλέγεται μέχρι και το 1920. Κατά την περίοδο του Εθνικού Διχασμού υποστήριξε τον Ελευθέριο Βενιζέλο συμμετέχοντας μάλιστα ως υπουργός Οικονομικών στην Κυβέρνηση Εθνικής Αμύνης. Το ίδιο υπουργείο ανέλαβε και στην κυβέρνηση Βενιζέλου (1917 - 1920).\n↑ 1,0 1,1 1,2 1,3 1,4 1,5 1,6 Βιογραφικό Νεγρεπόντη, από την ιστοσελίδα του ΣΕΓΑΣ\n↑ Λίστα διοικητών της Τράπεζας της Ελλάδος Αρχειοθετήθηκε 2016-05-28 στο Wayback Machine., από την ιστοσελίδα της Τράπεζας της Ελλάδος\n↑ Ιστορία Ομίλου Αντισφαίρισης Αθηνών Αρχειοθετήθηκε 2014-03-18 στο Wayback Machine., από την ιστοσελίδα του Ομίλου\n↑ Λινάρδος, Πέτρος· Σκύφτρας, Φάνης (1995). Εθνικός Γυμναστικός Σύλλογος: 100 χρυσά χρόνια προσφοράς στον αθλητισμό. Αθήνα: Έκδοση Γ. Δετοράκης Α.Ε.Β.Ε. σελ. 66.\n↑ 5,0 5,1 Βιογραφικό Νεγρεπόντη, από την ιστοσελίδα tovivlio.gr\n↑ Σκιαδάς, Ελευθέριος (1995). 100 χρόνια Όμιλος Αντισφαίρισης Αθηνών 1895-1995. Αθήνα: Μικρός Ρωμηός Ε.Π.Ε. σελ. 80. ISBN 960-85466-2-1.\n↑ Κυβέρνηση Ελευθερίου Βενιζέλου, από την Γενική Γραμματεία Κυβερνήσεως\nΑνακτήθηκε από "https://el.wikipedia.org/w/index.php?title=Μιλτιάδης_Νεγρεπόντης&oldid=9156983"\nΤελευταία επεξεργασία στις 26 Νοεμβρίου 2021, στις 14:35\nΤελευταία τροποποίηση 14:35, 26 Νοεμβρίου 2021.


ΑΦΟΙ Ψάλτη: "Οικογενειακή υπόθεση" | Tinos About\nΤο χρονικό της μετατροπής ενός παραδοσιακού, κυκλαδίτικου ανεμόμυλου σε… άντρο της τηνιακής διασκέδασης, διά στόματος των αδερφών Ψάλτη.\nΟ Λευτέρης, ο Αντρέας και ο Γιάννης Ψάλτης δέχτηκαν από τον παππού τους ένα σπουδαίο δώρο, έναν παλιό ανεμόμυλο στο λόφο που κοιτάει τη Χώρα από ψηλά, στην τοποθεσία Μύλοι. Όταν τα τρία αδέρφια Ψάλτη βρέθηκαν στο σημείο πριν από 24 χρόνια, η ματιά τους χάθηκε στη Μύκονο, τη Δήλο και τη Σύρο.\nΤότε πήραν τη σωστή απόφαση: να εκμεταλλευτούν το οίκημα και να κάνουν το χόμπι τους -τη διασκέδαση- επάγγελμα. Κάπως έτσι γεννήθηκε ο Κάκτος, το φημισμένο bar της Τήνου που κάθε χρόνο, από αρχές Ιουνίου έως και τέλη Αυγούστου, μας ταξιδεύει μουσικά κάτω από τον έναστρο ουρανό, με φόντο το Αιγαίο. Πλάι στον κυκλαδίτικο μύλο στήθηκε ο χώρος του υπαίθριου open air bar και ένα μεξικάνικου στυλ σκηνικό, με κάκτους και ζωηρά χρώματα. Η τηνιακή «χασιέντα» από τις 21:30 και μετά ζωηρεύει, με τα κορυφαία mojito και τα δροσιστικά cocktails των barmen να πηγαινοέρχονται στους δίσκους, τη μουσική, από παλιό pop έως rock και house αργά τη νύχτα, να ξεσηκώνει τους θαμώνες και τη μαγική θέα να συνεπαίρνει… άπαντες!


ΠΛΑΤΕΙΑ ΜΠΕΛΟΓΙΑΝΝΗ - ΜΥΘΙΣΤΟΡΗΜΑ ΕΝΑΛΛΑΚΤΙΚΗΣ ΙΣΤΟΡΙΑΣ\nσ' αυτό το μυθιστόρημα εναλλακτικής Ιστορίας, η Λαοκρατία αναπολεί τα παιδικά, εφηβικά και νεανικά της χρόνια και το συγκλονιστικό Κίνημα Επιτάχυνσης, στη Λαϊκή Δημοκρατία της Ελλάδας. Ο Άρης θυμάται τα δικά του χρόνια, στο Βασίλειον της Ελλάδος, τις περιπέτειές του την περίοδο της δικτατορίας, την Εξέγερση του 1973. Θυμούνται κι οι δύο τις μέρες της Επανένωσης του 1974 και τα όσα ακολούθησαν, μέχρι την Εξέγερση της Ανάκτησης, το 1991.\nΔιαβάστε περισσότερα για ΠΛΑΤΕΙΑ ΜΠΕΛΟΓΙΑΝΝΗ - ΜΥΘΙΣΤΟΡΗΜΑ ΕΝΑΛΛΑΚΤΙΚΗΣ ΙΣΤΟΡΙΑΣ\nΤΟ ΒΥΖΑΝΤΙΟ ΕΧΕΙ ΡΕΠΟ - ΤΡΙΟΔΟΣ - ΒΙΒΛΙΟ ΠΡΩΤΟ\nΔιαβάστε περισσότερα για ΤΟ ΒΥΖΑΝΤΙΟ ΕΧΕΙ ΡΕΠΟ - ΤΡΙΟΔΟΣ - ΒΙΒΛΙΟ ΠΡΩΤΟ\nΔιαβάστε περισσότερα για Ο ΕΘΕΛΟΝΤΗΣ\nΤΟ ΦΥΛΛΟ - ΤΟ ΠΗΓΑΔΙ - Τ' ΑΓΓΕΛΙΑΣΜΑ\nΔιαβάστε περισσότερα για ΤΟ ΦΥΛΛΟ - ΤΟ ΠΗΓΑΔΙ - Τ' ΑΓΓΕΛΙΑΣΜΑ\nΔιαβάστε περισσότερα για Η ΠΡΩΤΗ ΛΕΞΗ\nΆκου τώρα κι αυτό: Σε τούτο το βιβλίο, εκτός από τη φαρμακερή ιστορία που σκοτώνει, υπάρχει και μιαν ακόμη που, άμα την πιστέψεις, μπορεί να σου κάνει ζημιά - για πολλούς εξίσου μεγάλη με τον θάνατο ή και ακόμη μεγαλύτερη: Είναι αυτή που σε κάνει να ξεχάσεις τα πάντα, να βυθιστείς στην πηχτή λήθη - όπως εκείνοι οι αρχαίοι σύντροφοι που φάγανε τους γλυκούς καρπούς. Και μην το λογαριάσεις αυτό για κάτι λιγότερο από τον θάνατο. Γιατί το σώμα σου θα ζει, μα εσύ θα πάψεις να υπάρχεις - θα έχεις έναν νου αδειανό από κάθε συνείδηση. Τα δειλινά σου θα σβήσουν - θα πεθάνουν οριστικά.\nΔιαβάστε περισσότερα για ΤΟ ΤΡΙΤΟ ΣΤΕΦΑΝΙ\n...] «Ο υπόκοσμος, μια και κινείται έξω από το νόμο, έχει νόμους δικούς του και έθιμα δικά του. Απαιτεί και αυτός έναν αλληλοσεβασμό δικαιωμάτων για τη συνύπαρξη, και ακριβώς η καταπάτηση αυτών των δικαιωμάτων, των νόμων του δηλαδή, δημιουργεί τις εσωτερικές του προστριβές, που καταλήγουν να στείλουν στη φυλακή τα μέλη του. Η γλώσσα του όμως υπάρχει. [...]\nΔιαβάστε περισσότερα για ΤΑ ΠΑΙΔΙΑ ΤΗΣ ΠΙΑΤΣΑΣ\nΔιαβάστε περισσότερα για ΛΗΞΙΠΡΟΘΕΣΜΑ ΔΑΝΕΙΑ\nΕΝΟΧΟΣ ΜΙΑΣ ΜΕΓΑΛΗΣ ΑΘΩΟΤΗΤΑΣ\nΔιαβάστε περισσότερα για ΕΝΟΧΟΣ ΜΙΑΣ ΜΕΓΑΛΗΣ ΑΘΩΟΤΗΤΑΣ\nΤο 10 αποτελεί κρίσιμη καμπή στο έργο του Μ. Καραγάτση και είναι ατυχές γεγονός ότι ο θάνατος του συγγραφέα ματαίωσε αμετάκλητα την ολοκλήρωσή του. Για πρώτη φορά ο Καραγάτσης αποστασιοποιείται πλήρως από τους ήρωές του και πλάθει τη μυθιστορηματική του ύλη με χέρι άφοβο έμπειρου τεχνίτη. Δεν υπάρχει εδώ προσωπική εμπλοκή του συγγραφέα, συμμετοχή του στα δρώμενα μεσ’ από προσωπεία, αυτοβιογραφικές προβολές, ταυτίσεις, ευνοημένους χαρακτήρες. Υπάρχει συγγραφική διαύγεια, σιγουριά, ψυχρότητα ή και σκληρότητα.\nΔιαβάστε περισσότερα για ΤΟ 10